Συνάντηση Υπουργού Τουρισμού με τη νέα Πρόεδρο του ΕΟΤ – HANIA.news\nΗ κα Γκερέκου μετά από την συνάντηση με τον υπουργό δήλωσε: «Ευχαριστώ τον πρωθυπουργό και τον υπουργό για την εμπιστοσύνη τους να αναλάβω τη θέση προέδρου του ΕΟΤ. Είναι για εμένα μεγάλη πρόκληση καθώς είναι χώρος που γνωρίζω καλά και αγαπώ πολύ. Θα επιδιώξω την ενδυνάμωση του ΕΟΤ σε αυτή τη νέα εποχή που ξεκινά για τη χώρα. Στόχος μας είναι μαζί με τους εργαζόμενους που κάνουν εξαιρετική δουλειά και θα αξιοποιηθούν στον μέγιστο βαθμό, ένας σύγχρονος, εξωστρεφής και καινοτόμος Οργανισμός. Ο ΕΟΤ είναι ο πρεσβευτής της χώρας σε ολόκληρο τον κόσμο και όλοι μαζί, η πολιτική ηγεσία, εγώ, οι άνθρωποι του Οργανισμού, θα δώσουμε τον καλύτερο εαυτό μας για την προβολή της Ελλάδας σε κάθε γωνία του πλανήτη».\nΝΕΑ ΠΡΟΕΔΡΟΣ ΣΤΟΝ ΕΟΤ\nΣΥΝΑΝΤΗΣΗ ΘΕΟΧΑΡΗ - ΓΚΕΡΕΚΟΥ\nΔιαμόρφωση χερσαίων χώρων λιμενίσκου Κάτω Γαλατά


12 μέρη του κόσμου που δεν αντέχουν περισσότερους τουρίστες - αθηνόραμα travel\n12 μέρη του κόσμου που δεν αντέχουν περισσότερους τουρίστες 21/02/2017\nΑνάμεσά τους κι ένας ελληνικός προορισμός\nΜια ενδιαφέρουσα λίστα με προοορισμούς ανά τον κόσμο που υποφέρουν από την υπερβολική εισροή τουριστών δημοσίευσε πρόσφατα το Conde Nast - ανάμεσά τους κι ένας ελληνικός.\nΗ Βενετία πνίγεται κυριολεκτικά και μεταφορικά. Κυριολεκτικά, από τη στάθμη του νερού που όλο και ανεβαίνει και μεταφορικά από τις ορδές των τουριστών που συνωστίζονται στα σοκάκια τα οποία δεν θα έλεγε κανείς ότι παραμένουν γραφικά και όμορφα καθ’ όλη την διάρκεια του χρόνου. Σαν να μην έφταναν όλα αυτά, προστίθεται στην λίστα των προβλημάτων και η μετακίνηση των κατοίκων στη νέα πόλη ενώ διάφοροι ερευνητές εκφράζουν φόβους ότι μέχρι το 2030 δεν αποκλείεται να έχει εκμηδενιστεί ο ιταλικός πληθυσμός στην παλιά πόλη. Αυτή την στιγμή, επικρατεί ένα οργανωτικό χάος γύρω από το θέμα. Η νέα δημοτική αρχή ενώ προεκλογικά είχε υποσχεθεί μέτρα ανάσχεσης των τουριστών με κρουαζιερόπλοια «πάγωσε» τις «επανασταστικές» της πρωτοβουλίες ενώ πολλοί είναι οι σύλλογοι πολιτών που διαμαρτύρονται.\nΟι τουριστικές Αρχές της Νορβηγίας εκφράζουν τον προβληματισμό τους για τον όγκο του φυσιολατρικού τουρισμού που συρρέει στην χώρα και για τις επιπτώσεις στο περιβάλλον. Οι πεζοπορίες και γενικώς οι εκτός των τειχών δραστηριότητες είναι εξαιρετικά δημοφιλείς κατά την άνοιξη και το καλοκαίρι σε συγκεκριμένα αξιοθέατα και τοποθεσίες όπως το Pulpit Rock και το Troll Tonque. Εκτός, όμως, των περιβαλλοντικών επιπτώσεων τα σωστικά συνεργεία δεν μπορούν να αντεπεξέλθουν στις κλήσεις έκτακτης ανάγκης τους καλοκαιρινούς μήνες καθώς τα σπορ αυτά ενέχουν και κάποιον βαθμό επικινδυνότητας για την ζωή των αναρριχητών ή των περιπατητών.\nΤο Εθνικό Πάρκο της Γιούτα φέτος υπολογίζεται πως θα υποδεχθεί περίπου 4 εκατομμύρια επισκέπτες και δεν είναι όλοι χαρούμενοι με αυτή την προοπτική. Η διάβρωση του εδάφους συνεχίζεται με αυξανόμενους ρυθμούς, ενώ οι εγκαταστάσεις φθείρονται με ρυθμούς που υπερβαίνουν τις υπάρχουσες δυνατότητες συντήρησής τους. Με αυτά ως δεδομένα, η διεύθυνση του πάρκου εξετάζει το ενδεχόμενο να ελέγξει την καθημερινή ροή επισκεπτών στο πάρκο μέσω ενός συστήματος online κρατήσεων. Οι τελικές αποφάσεις θα ληφθούν μέχρι το καλοκαίρι με σκοπό να εφαρμοστούν από τον Ιανουάριο του 2018.\nΗ δήμαρχος της Βαρκελώνης μονοπώλησε τους τίτλους των ειδήσεων όταν το 2015 έριξε στο τραπέζι την ιδέα-βόμβα για εισιτήριο εισόδου στην πόλη για τους τουρίστες. Οι περισσότεροι στο άκουσμα της είδησης εξέφρασαν ειλικρινή απορία ενώ κάποιοι άλλοι το είδαν σαν μία πανέξυπνη επιχειρηματική ιδέα. Για να μην φτάσει όμως η πόλη τουριστικά σε σημείο κορεσμού, η ίδια δημοτική Αρχή εξετάζει το ενδεχόμενο να περιορίσει τα κύματα των επισκεπτών δουλεύοντας εκ των έσω. Για παράδειγμα, δεν αποκλείεται να παγώσουν οι κατασκευές νέων ξενοδοχείων σε αρκετές περιοχές της Βαρκελώνης ενώ αναμένεται να προχωρήσει ο τουριστικός φόρος για τους επισκέπτες της μίας ημέρας ή όσους προσεγγίζουν την πόλη μέσω κρουαζιερόπλοιου.\nΤο μικρό και φιλήσυχο νησί γνώρισε τον Μάιο του 2015 αύξηση των τουριστών ύψους 76% σε σχέση με το προηγούμενο έτος ενώ φέτος υπάρχει μία εντυπωσιακή πρόβλεψη που κάνει λόγο για περισσότερους Αμερικανούς τουρίστες από ότι μόνιμους κατοίκους. Και σαν να μην έφταναν όλα αυτά, το Ρέικιαβικ είναι η πόλη στην Ευρώπη με τη μεγαλύτερη αναλογία στην κατηγορία κατοίκων και διαμερισμάτων AirBnB (πέρυσι ξεκίνησαν να εφαρμόζονται οι πρώτοι περιορισμοί στην βραχυπρόθεση ενοικίαση κατοικιών και δωματίων). Για να καταπολεμηθεί αυτή η κατάσταση το Ινστιτούτο Τουριστικής Έρευνας της χώρας εξετάζει εντατικά τη λήψη μέτρων για τον περιορισμό αυτών των ακραίων φαινομένων. Όπως δήλωσε χαρακτηριστικά ο διευθυντής του, Ólöf Ýrr Atladóttir: «Πρέπει κάποια στιγμή όλοι να συνειδητοποιήσουμε ότι δεν είναι δυνατόν να παράγουμε νέα αξιοθέατα στη φύση, ούτε να θεωρούμε ότι είμαστε ένας εξαιρετικός προορισμός όταν υποδεχόμαστε τουρίστες που δεν μπορούμε να εξυπηρετήσουμε».\nΜια φορά κι έναν καιρό υπήρχε ένας επίγειος παράδεισος σε ένα σύμπλεγμα 19 νησιών. Τα νησιά Γκαλαπάγκος – που μέχρι πριν μερικά χρόνια φιλοξενούσαν περισσότερα από 9.000 είδη επίγειας και υδρόβιας ζωής – αντιμετωπίζουν μεγάλα προβλήματα. Ο ανεξέλεγκτος τουρισμός έθεσε σε τόσο μεγάλο κίνδυνο το οικοσύστημα που ο ΟΗΕτο 2007 ανακύρηξε τα νησιά σε κατάσταση έκτακτης οικολογικής ανάγκης. Σήμερα οι Αρχές έχουν κατορθώσει να οριοθετήσουν το 97% της έκτασής τους μέσω υψηλής φύλαξης ως προστατευόμενο εθνικό πάρκο και οι τουρίστες μπορούν να επισκεφθούν μόνο συγκεκριμένες τοποθεσίες ακολουθώντας «14 κανόνες ασφαλείας και σεβασμού της φύσης».\nΠαρότι οι επισκέπτες του Machu Picchu σχεδόν πάντα είχαν την δυνατότητα να περιφέρονται ελεύθερα σε όλους τους χώρους του μνημείου, νέα μέτρα της UNESCO προσβλέπουν στον έλεγχο των τουριστικών ροών για το εμβληματικό αξιοθέατο του Περού. Το πολυδάπανο project (ύψους 43,7 εκ. δολ.) αναμένεται να ολοκληρωθεί το 2019 και προβλέπει ότι όλοι οι τουρίστες θα είναι υποχρεωμένοι να συνοδεύονται από πιστοποιημένο ξεναγό και να ακολουθούν μία από τις τρεις προσχεδιασμένες διαδρομές εντός χρονικών ορίων, έτσι ώστε να μην προκαλείται συνωστισμός. Το 2014 υπολογίζεται ότι 1,2 εκατομμύρια τουρίστες επισκέφθηκαν το θρυλικό αυτό μνημείο ξεπερνώντας το υποτιθέμενο ημερήσιο όριο των 2.500 επισκεπτών που είχε οριστεί από το Περού και την UNESCO.\nΠέντε χωριά χτισμένα στην άκρη βράχων της ηπειρωτικής βορειοδυτικής Ιταλίας αποτελούν ένα από τα πιο γραφικά και δημοφιλή παραλιακά αξιοθέατα της Μεσογείου. Οι τοπικές Αρχές ανακοίνωσαν πέρυσι ότι θα προσπαθήσουν να περιορίσουν τις ορδές των τουριστών λόγω ανησυχίας για σοβαρές περιβαλλοντικές επιπτώσεις. Συγκεκριμένα, ο στόχος που έχει τεθεί είναι να μην επιτρέπεται η είσοδος στην επαρχία σε περισσότερους από 1,5 εκατομμύρια τουρίστες ενώ ο μέσος όρος μέχρι στιγμής αγγίζει τα 2,5 εκατομμύρια.\nΤο 2009 η εκτόξευση της επισκεψιμότητας στην Ανταρκτική οδήγησε στην επικύρωση του «Ανταρκτικού Συμφώνου» που προβλέπει την απαγόρευση αποβίβασης κρουαζιερόπλοιων ανώ των 500 επιβατών με σκοπό να μην επιβαρύνονται οι πάγοι και να αποφεύγονται κατά το δυνατόν οι ρωγμές στα παγόβουνα. Για να τηρηθούν αυτοί οι περιορισμοί, σήμερα μπορεί κανείς να ταξιδέψει μόνο μέσω εγκεκριμένων ταξιδιωτικών πρακτορείων που βρίσκονται σε συνεργασία με τις τοπικές Αρχές.\nΈνα αρχιπέλαγος 115 μικροσκοπικών νησιών ανατολικά των αφρικανικών ακτών, οι Σεϋχέλλες είναι τόσο δημοφιλείς όσο και θρυλικές. Ο τουρισμός είναι ξεκάθαρα η βαριά βιομηχανία του νησιωτικού αυτού συμπλέγματος όμως η κυβέρνηση – μέσω του υπουργού Τουρισμού - στα μέσα του 2015 ανακοίνωσε ότι «πρέπει να τεθούν περιορισμοί στην εισροή τουριστών με διαφορετικές εποχιακές ρυθμίσεις ώστε να προστατευθεί το περιβάλλον και κατ’ επέκταση το μέλλον των νησιών και των κατοίκων». Ο κίνδυνος να υποτιμηθεί το τουριστικό προϊόν είναι υπαρκτός, καθώς κάθε χρόνο καταφθάνουν στο νησί περίπου 250.000 τουρίστες, δηλαδή έξι φορές ο πληθυσμός τους.\nΧιλιάδες είναι κάθε χρόνο οι ορειβατικές ομάδες που προσπαθούν να κατακτήσουν την υψηλότερη κορυφή του κόσμου. Η κυβέρνηση του Νεπάλ, όμως, έχει ξεκινήσει από το φθινόπωρο του 2015 να κάνει κάποια βήματα προς τη σωστή κατεύθυνση για να περιορίσει την προσέλευση και κατ’ επέκταση τον συνωστισμό σε διάφορα σημεία του οροπεδίου. Μεταξύ άλλων, αυξήθηκε το κόστος συμμετοχής για τους ξένους ορειβάτες (από τις 10.000 δολ. στις 11.000 δολ.) ενώ πλέον είναι και πιο εξονυχιστικός ο υγειονομικός έλεγχος. Από τον Σεπτέμβριο του 2015 θεσπίστηκαν ηλικιακά όρια ενώ δίνεται προτεραιότητα στις μικρότερες ορειβατικές ομάδες.\nΈνα από τα πιο δημοφιλή νησιά του Αιγαίου για τους τουρίστες, η Σαντορίνη θα προσπαθήσει αρχής γενομένης από την φετινή σεζόν να περιορίσει τους επισκέπτες που προσεγγίζουν το νησί μέσω κρουαζιερόπλοιου στους 8.000 ανά ημέρα από τον Μάιο μέχρι τον Σεπτέμβριο, ενώ τα τελευταία χρόνια ο αριθμός αυτός έχει φτάσει και τις 10.000).


ΔΗΜΟΣ ΑΓ. ΠΑΡΑΣΚΕΥΗΣ: Η ΑΝΤΙΠΛΗΜΜΥΡΙΚΗ ΘΩΡΑΚΙΣΗ ΤΗΣ ΠΟΛΗΣ ΕΠΕΚΤΕΙΝΕΤΑΙ\nΤο μεγάλο αντιπλημμυρικό έργο αγωγών όμβριων, προϋπολογισμού 4,3 εκ. ευρώ, που κατασκευάζεται από την Περιφέρεια Αττικής σε συνεργασία με το Δήμο Αγίας Παρασκευής, μετά την ολοκλήρωση του στις οδούς Καραϊσκάκη, Μπουμπουλίνας και Μεγ. Σπηλαίου στον Τσακό συνεχίζεται στις οδούς Τσιμισκή και Δραγατσανίου στο Κοντόπευκο και μετά θα συνεχιστεί στις οδούς Θερίσου (αφού προηγηθεί έργο της ΕΥΔΑΠ), Αμαλιάδος, Θεσσαλονίκης, Σάμου και Υμηττού στα Νότια Πευκάκια.\nΤο έργο των οδών Αγ. Αναργύρων και Παπανδρέου στα Πευκάκια, αρχικού προϋπολογισμού 550 χιλ. ευρώ, που επίσης κατασκευάζεται από την Περιφέρεια Αττικής σε συνεργασία με το Δήμο Αγίας Παρασκευής, βρίσκεται στη φάση τοποθέτησης σχαρών στην οδό Αγίων Αναργύρων και θα συνεχιστεί στην οδό Γ. Παπανδρέου στην κατεύθυνση της προς την οδό Κλεισθένους.\nΈνα νέο μεγάλο αντιπλημμυρικό έργο ομβρίων στα Πευκάκια προϋπολογισμού 2,5 εκ. ευρώ στις οδούς Επαμεινώνδα, Καραγάτση, Βρεττάκου, Χρυσοβαλάντου, Αριστοφάνους, Λουκή Ακρίτα Φθιώτιδος, Ορχομενού, Τυρνάβου, Αταλάντης, Μακαρίου, Αγαπήνωρος, Κρήτης, Κάδμου και Αγίας Θέκλας εντάχθηκε στο φετινό προϋπολογισμό της Περιφέρειας Αττικής, μετά από αίτημα του Δήμου.\nΤέλος ο Δήμος δρομολογεί την κατασκευή αντιπλημμυρικών έργων σε διάφορα σημεία με ίδιους πόρους.


4ο Φεστιβάλ Νέων από τον Οργανισμό Νεολαίας – Παραθυρο\n4ο Φεστιβάλ Νέων από τον ...\n4ο Φεστιβάλ Νέων από τον Οργανισμό Νεολαίας\nΣτο Φεστιβάλ, πρωταγωνιστές θα είναι οι ίδιοι οι νέοι, αφού στόχος του, είναι η ανάδειξη τους ως ένα από τα πιο ζωντανά και ελπιδοφόρα κομμάτια της κοινωνίας μας\nΜε το σύνθημα «Up to You(th)», διοργανώνεται για τέταρτη συνεχόμενη χρονιά στο Πάρκο Ακροπόλεως στη Λευκωσία, το Φεστιβάλ Νέων από τον Οργανισμό Νεολαίας Κύπρου (ΟΝΕΚ).\nΤο Φεστιβάλ θα πραγματοποιηθεί το Σάββατο 29 Σεπτεμβρίου 2018, από τις 17:00 μέχρι το βράδυ, και είναι ανοιχτό στο ευρύ κοινό, στέλνοντας και φέτος το μήνυμα πως η δύναμη και η ελπίδα του τόπου μας βρίσκονται στα χέρια της νέας γενιάς.\nΠιο συγκεκριμένα, στο Φεστιβάλ θα υπάρχει και φέτος NGO & Youth Fair με τη συμμετοχή 70 και πλέον Μη Κυβερνητικών Οργανώσεων (ΜΚΟ), που δραστηριοποιούνται σε θέματα εθελοντισμού, περιβάλλοντος, κοινωνικής προσφοράς, πολιτισμού, ανθρωπίνων δικαιωμάτων και άλλους τομείς.\nΕπιπρόσθετα, οι παρευρισκόμενοι θα έχουν την ευκαιρία να παρακολουθήσουν προβολές ταινιών μικρού μήκους από Κύπριους δημιουργούς, να συμμετέχουν σε εναλλακτικά πειράματα επιστήμης από τη SciCo Cyprus. Επιπλέον, οι συμμετέχοντες θα μπορούν να συνομιλήσουν με game developers και cosplayers της Cyprus ComicCon, να γνωρίσουν τον θεσμό της ανταλλακτικής και «ανθρώπινης» βιβλιοθήκης, αλλά και να ενημερωθούν για τις Ευρωπαϊκές Εκστρατείες Life Stories και Aware. Στον χώρο, θα υπάρχει επίσης παιδική γωνιά με ενδιαφέρουσες δραστηριότητες για μικρά παιδιά.\nΤέλος, αξίζει να σημειωθεί ότι η εν λόγω διοργάνωση εντάσσεται στο πλαίσιο της προσπάθειας του Οργανισμού Νεολαίας για ενδυνάμωση των δυνατοτήτων των νέων ανθρώπων, με σκοπό να μπορέσουν να κάνουν πράξη τον καλύτερό τους εαυτό.\nΔείτε αναλυτικά το ΠΡΟΓΡΑΜΜΑ του Φεστιβάλ.\nΔιαπολιτισμικό Φεστιβάλ διοργανώνει ο Δήμος Αγίας Νάπας, στο πλαίσιο του Προγράμματος Ένταξης από Τοπικές Αρχές ...\nΤο 1ο Φεστιβάλ Dıscover Larnaka Open Cıty διοργανώνουν στο πλαίσιο της Ευρωπαϊκής Εβδομάδας Κινητικότητας, το ...


Mad Max: Fury Road / Mad Max: Ο δρόμος της οργής (2015) ταινία online ελληνικους υποτιτλους Top 250 movies greek subs\nΑρχική » Top 250 movies » Mad Max: Fury Road / Mad Max: Ο δρόμος της οργής (2015)\nΓια να δείτε ταινιες Mad Max: Fury Road / Mad Max: Ο δρόμος της οργής (2015) online ελληνικούς υποτιτλους (greek subs) από κινητό ή tablet σας επιλέξτε Ταινίες online Mobile Version\nΕίδος ταινίας: Top 250 movies / New Movies / Περιπέτεια / Δράση\nΘα λάβετε ειδοποίηση όταν προστεθεί νέο επεισόδιο η ανανεωθούν τα link Mad Max: Fury Road / Mad Max: Ο δρόμος της οργής (2015)\nΤαινία Mad Max: Fury Road / Mad Max: Ο δρόμος της οργής (2015) Top 250 movies online\nΠροβολές: 29 510\nΠροστέθηκε: 2015-05-26 21:20\nΤελευταία σχόλια για την ταινία Mad Max: Fury Road / Mad Max: Ο δρόμος της οργής (2015) Greek subtitles 5\nnorthman 2022-05-24 18:50 Positive Comment\nΜια από τις καλύτερες action movies που έχω δει ποτέ ! Τέρμα τα γκάζια, σπασμένα φρένα, «φτιαγμένα» αυτοκίνητα...όλη η ταινία είναι ένα μανιασμένο, ξέφρενο κυνηγητό. Προσοχή όμως ! Δεν απευθύνεται σ’ εκείνους που αποζητούν αποκλειστικά και μόνο την στιγμιαία, ελαφριά ικανοποίηση από ένα καθαρά καταναλωτικό buster. Κάθε σκηνή της, παρά το γεγονός ότι δεν λείπει σχεδόν ποτέ η καταιγιστική δράση από καμία, φαίνεται πως δεν φτιάχτηκε με βιασύνη και με άμεσο σκοπό μόνο τον φτηνό εντυπωσιασμό, κλείνοντας το μάτι στον αποχαυνωμένο θεατή. Ούτε καταφεύγει στην ειρωνεία, τη σάτιρα και τον αυτοσαρκασμό για να καλύψει τις πολλές και χτυπητές αδυναμίες από τις οποίες πάσχουν πάρα πολλές ταινίες του είδους. Ο «Δρόμος της Οργής» ξεκάθαρα διέπεται από μια φεμινιστική θεώρηση των δρώμενων (αθάνατη Furiosa !), αλλά και παραπέμπει απευθείας σε δρώμενα αρχαίας τραγωδίας. Δεν σου αφήνει την αίσθηση του κενού παρακολουθώντας την (σε αντίθεση με τις πιο πολλές ταινίες του είδους που, μετά το φινάλε τους, αναρωτιέσαι γιατί έχασες δύο – ας πούμε – πολύτιμες ώρες από τη ζωή σου), ενώ θέτει για προβληματισμό ένα σωρό ενδιαφέροντα φιλοσοφικά ζητήματα τόσο για τη φύση του ανθρώπου όσο και για τη πορεία και το ρόλο του μέσα στον χρόνο και τον κόσμο. Respect στις ερμηνείες των Tom Hardy, Charlize Theron. Σπουδαία ερμηνεία από τον αγνώριστο (για τις ανάγκες του ρόλου του) Nicholas Hoult.\ngr21 2021-08-18 03:38\nΚορυφαία, επική, ανεπανάληπτη ταινία περιπέτειας, ο ορισμός της ασταμάτητης δράσης και ένας ξεχωριστός τομέας στην επιστημονική φαντασία, μία κατηγορία που δύσκολα, μπορεί να αντιγραφεί ή να αναπαραχθεί μελλοντικά. Το νταβαντούρι σε όλη τη διάρκεια της σε κρατάει σε απόλυτη αγωνία και καθηλωμένος παρακολουθείς με κομμένη την ανάσα τις καταιγιστικές εξελίξεις, που δεν σταματάει λεπτό να ηρεμήσεις. Από που να ξεκινήσω και που να τελειώσω, είναι ένα δίωρο που δεν ξεκολλάς τα μάτια σου από την οθόνη, έχει τόσο άρτια εφέ και αψεγάδιαστα γραφικά που ζεις τον παλμό της υπόθεσης, έχει τόσο τρομερά γρήγορη ροή και έντονους ρυθμούς που σου ανεβάζει την αδρεναλίνη στα ύψη. Είναι από τις ταινίες που θα αφήσει εποχή. Η σκηνοθεσία είναι άψογη, το σενάριο μοναδικό, τα βαψίματα, τα κοστούμια, τα αμαξίδια όλων των ειδών, τα απίστευτα σκηνικά, απερίγραπτη η δουλειά που έπεσε στο γύρισμα και στο στήσιμο της στο σύνολο. Είναι ακραία και αντισυμβατική, έχει φοβερά πλάνα και φαντασμαγορική φωτογραφία, παρότι έχει πολύ τρέξιμο με αυτοκίνητο δε σε ζαλίζει η εικόνα, ούτε τρεμοπαίζει, πολύ προσεγμένη και στην τελευταία λεπτομέρεια. Τα τοπία που διαδραματίζονται τα γεγονότα και ειδικά η άγρια αμμοθύελλα που χτυπά είναι απερίγραπτα ρεαλιστική, το θέμα που θίγει και το προσεγγίζει με έξυπνο και ευρηματικό τρόπο έχει να κάνει και με τα κοινά αγαθά των ανθρώπων και ο πόλεμος που προκύπτει και αναδύεται απ' αυτά, αλλά εμπεριέχει και εντάσσει κι άλλα διάφορα ζητήματα ενδιάμεσα. Δε υπάρχει ψεγάδι, παράλειψη ή κενό στην ταινία, την βλέπεις και την απολαμβάνεις στο έπακρο. Αξίζει να την παρακολουθήσετε, την συνιστώ ανεπιφύλακτα, όσοι είστε λάτρεις αυτού του είδους θα την αγαπήσετε. 10/10!!!\nGnisippos 2017-08-04 20:31\nπολυ καλη ποιοτητα ειχε η ταινια και ηταν τελεια κατα την γνωμη μου.\nειχε αγωνια και ενταση απο την αρχη μεχρι και το τελος χωρις αχρηστες προσθηκες.\nmaraki2015 2017-01-02 20:02\nΜια χαρα ποιοτητα μου φανηκε, καλο εργακι..!!\nmosthebatman 2015-06-08 19:09\nΜόνο DVDRip δεν είναι αυτό...\nΜε σβησμένα λογότυπα τηλεόρασης δεν νοείται DVDRip.\nΑς μην μιλήσω για εικόνα και ήχο...\nΘα περιμένω να βγει σε καλή ποιότητα.\ntt1392190 2015/tt1392190.mp4 cdLl1GVjOrc 8.1 826370


Βελβεντινή ματιά: Μαρτίου 2016\nβίντεο από την συναυλία της μπάντας του Μορφωτικού Βελβεντου .....\nΣυναυλία μπάντας Μορφωτικού ομίλου Βελβεντού φωτογραφιες\nτο video είναι απο την δοξολογία που τελέστηκε στον ιερό ναό της Κοίμησης της Θεοτόκου σήμερα.\nοι πιο κάτω φωτογραφίες είναι απο το αρχείο του Μανόλη Στεργιου\nΗ παρέλαση δεν έγινε λόγω της βροχόπτωσης που επικράτησε κατά τις πρωινές ώρες\nΑναρτήθηκε από nikos vlachos στις 5:25 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΤο ΔΗΠΕΘΕ Κοζάνης θα παρουσιάσει τη θεατρική παράσταση «Βρικόλακες» του Ίψεν, την Κυριακή 27 Μαρτίου και ώρα 8.00 το βράδυ, στο Πνευματικό Κέντρο.\nΔΕΛΤΙΟ ΤΥΠΟΥ ΓΙΑ ΤΗΝ ΓΕΝΙΚΗ ΣΥΝΕΛΕΥΣΗ ΤΗΣ ΚΟΙΝΩΝΙΑΣ ΤΩΝ ΠΟΛΙΤΩΝ ΤΟΥ ΒΕΛΒΕΝΤΟΥ\nΑναρτήθηκε από nikos vlachos στις 3:42 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΗ συναυλία θα πραγματοποιηθεί την Παρασκευή 25 Μαρτίου 2016 και ώρα8:30 μ.μ. στο Πνευματικό Κέντρο Βελβεντού.\nΑναρτήθηκε από nikos vlachos στις 5:41 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΤο μενού της ημέρας αυτής πάντα ηταν η πεντανοστιμη για το Βελβεντο γκουγκουσοπιτα και το πεντανοστιμο κουσιαφι\nΤο μεν κουσιαφι παρασκευάζονταν από αποξηραμένα φρούτα , ζάχαρη και νερό με βραση\nΚαι η γκουγκουσοπιτα αλάδωτη λαχανόπιτα με καρύδια στην γέμιση επειδή έχουν μερικά φυσικά έλαια αλλα και ταχινι\nΗ φωτογραφία αλλά και η θύμηση αυτού του μενού είναι μιας φίλης\nΑναρτήθηκε από nikos vlachos στις 1:40 μ.μ. 2 σχόλια: Σύνδεσμοι σε αυτήν την ανάρτηση\nΕπίσημη έναρξη χτες της λειτουργίας της παιδικής εφηβικής βιβλιοθήκης\nΤην Τρίτη 15 Μαρτίου του 2016 και ώρα 15 .00 άνοιξε την πόρτα της η παιδική και εφηβική βιβλιοθήκη και φιλοξένησε τους μικρούς αλλά και έφηβους φίλους της , που απ ότι έμαθα ήταν πολλοί στον αριθμό\nΗ βιβλιοθήκη λειτουργεί χάρις την μεγάλη χορηγία ομογενών στον ίδιο χώρο που ήταν από το 1982 περίπου και τα λειτουργικά της έξοδα φως θέρμανση τηλέφωνο και καθαριότητα τα έχει αναλάβει ο Δήμος\nΑς ελπίσουμε να μείνει ανοιχτή και το 2017 και πιο πέρα ακόμη ……….\nΚαλή δημιουργική λειτουργία λοιπόν!!!!!!!\nΑναρτήθηκε από nikos vlachos στις 1:17 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτήσια Τακτική Γενική Συνέλευση, της “Κοινωνίας των Πολιτών του Βελβεντού”, την Κυριακή 20 Μαρτίου\nΠροσκαλούνται τα μέλη της «ΚΟΙΝΩΝΙΑΣ ΤΩΝ ΠΟΛΙΤΩΝ ΤΟΥ ΒΕΛΒΕΝΤΟΥ» στην Ετήσια Τακτική Γενική Συνέλευση, την Κυριακή 20 Μαρτίου 2016 και ώρα 8:00 βραδινή, στο Πνευματικό Κέντρο Βελβεντού, με τα παρακάτω θέματα:\nΑναρτήθηκε από nikos vlachos στις 9:10 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από nikos vlachos στις 9:30 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από nikos vlachos στις 5:05 μ.μ. Δεν υπάρχουν σχόλια: Σύνδεσμοι σε αυτήν την ανάρτηση


5 τρόποι για να βάζεις σωστές προτεραιότητες! -\n15/06/2017 Αthina Alex\nΕσύ ξέρεις πως να βάζεις σωστά προτεραιότητες;\nΟ χρόνος σου είναι σίγουρα πολύτιμος! Καθημερινά μοιράζεις τον χρόνο σου σε διάφορες δραστηριότητες και ασχολίες, υποχρεώσεις και δουλειά. Έχεις αναλογιστεί όμως αν τον διαχειρίζεσαι σωστά;\nΜην σπαταλάς τον χρόνο σου σε πράγματα που δεν σε οδηγούν στην επίτευξη των στόχων σου. Το να θέτεις προτεραιότητες σου προσφέρει πολλά πλεονεκτήματα και σε βοηθά να μην πελαγώνεις με τον φόρτο της καθημερινότητας.\nΗ σωστή διαχείριση του χρόνου είναι απαραίτητη για να επιτύχεις τους στόχους σου και να είσαι πιο παραγωγικός. Επιπλέον μειώνει το αίσθημα της πίεσης και σε βοηθά να οργανώνεις γρήγορα και αποτελεσματικά τις υποχρεώσεις σου.\nΘέτουμε σε προτεραιότητα τα πράγματα που είναι πιο σημαντικά, συνήθως η επίτευξη τους μας ωφελεί μακροπρόθεσμα και έχει μεγάλο αντίκτυπο στους στόχους μας. Έτσι αποτελούν τις υποχρεώσεις με τις οποίες πρέπει να ασχοληθούμε πρώτα.\nΑκολούθησε τις παρακάτω συμβουλές , θέσε προτεραιότητες και οργάνωσε αποτελεσματικά τον χρόνο σου. Μην το βλέπεις ως μια ακόμη υποχρέωση, μόλις συνηθίσεις την διαδικασία θα σου φαίνεται παιχνιδάκι! Επιπλέον τα πλεονεκτήματα της θα λειτουργούν ως κίνητρο για να συνεχίσεις να την χρησιμοποιείς.\nΣτο notepad του κινητού, tablet, laptop ή σε ένα χαρτί (για τους παραδοσιακούς) δημιούργησε μια λίστα με όλες τις υποχρεώσεις της ημέρας ή της βδομάδας, ξεκινώντας από τις πιο σημαντικές. Επέλεξε την κατάλληλη χρονική κλίμακα ανάλογα με το πρόγραμμα σου. Tip: Χρησιμοποίησε όπου χρειάζεται τις υπενθυμίσεις του ημερολογίου στο κινητό σου για να είσαι πάντα συνεπής όσον αφορά την ώρα που πρέπει να πραγματοποιήσεις κάποια δραστηριότητα.\n#2 Συχνός έλεγχος\nΘυμήσου να τσεκάρεις συχνά μέσα στην ημέρα την λίστα σου. Εάν έχεις γράψει την λίστα σε χαρτί τοποθέτησε το κάπου ώστε να το βλέπεις συχνά. Σε περίπτωση που την έχεις σε ηλεκτρονική μορφή μπορείς να την στείλεις στον εαυτό σου με email ώστε να της ρίξεις μια επιπλέον ματιά αργότερα, μέσα στην μέρα. Διαφορετικά μπορείς να την βγάλεις ένα screenshot και να την βάλεις ως ταπετσαρία στην συσκευή που χρησιμοποιείς περισσότερο.\nΌταν δουλεύεις πάνω σε κάτι και σου έχει δοθεί μια προθεσμία για την ολοκλήρωση του, θέσε μια δική σου προθεσμία πριν από αυτήν που σου δόθηκε. Προσοχή όμως μην το παρακάνεις, τα deadlines που θέτεις θα πρέπει να είναι ρεαλιστικά. Αν ας πούμε πρέπει να ολοκληρώσεις ένα project μέχρι την επόμενη Παρασκευή, φρόντισε να έχεις τελειώσει την Τετάρτη ή την Πέμπτη. Μην πιέσεις τον εαυτό σου να βιαστεί, απλά μείνε συνεπής στο χρονοδιάγραμμα που έχεις δημιουργήσει.\n#4 Κάνε διάλειμμα\nTo να δουλεύεις όλη μέρα σίγουρα δεν έχει πλάκα, είναι σημαντικό να προσπαθείς για τους στόχους σου, χρειάζεται όμως και να χαλαρώνεις που και που. Όποτε λοιπόν, νιώθεις κούραση δεν είναι κακό να κάνεις ένα διάλλειμα. Ένα snack ή και ένας γρήγορος υπνάκος αν δουλεύεις από το σπίτι θα σου δώσουν την απαραίτητη ενέργεια για να συνεχίσεις.\nΠεριόρισε οτιδήποτε σου αποσπά την προσοχή! Βασικοί ύποπτοι είναι το κινητό σου, το διαδίκτυο και τα social media, όταν να τσεκάρεις το κινητό σου ανά 10 λεπτά όχι μόνο καθυστερείς αλλά χάνεις και την συγκέντρωση σου σε αυτό που κάνεις. Άλλωστε μπορείς πάντα να ρίξεις μια ματιά στο κινητό σου όταν κάνεις διάλειμμα.\nΥπάρχουν φυσικά και οι επείγουσες υποχρεώσεις, πράγματα που ξεπηδούν ξαφνικά στην καθημερινότητα μας και μας καθυστερούν από το να ασχοληθούμε με τα σημαντικά ζητήματα. Σε αυτές τις περιπτώσεις είναι απαραίτητο να έχεις στο μυαλό σου την μεγαλύτερη εικόνα και να κινείσαι με βάση αυτήν.\nΜην καταπιέζεσαι και μην αγχώνεσαι για την λίστα σου, την δημιουργείς για να σε βοηθήσει όχι για να προσθέσει ένα επιπλέον βάρος πάνω σου. Μείνε ψύχραιμος και θυμήσου ότι κάνεις επιτυχημένα βήματα προς τους στόχους σου.\n← Είσαι πωλητής; Διάβασε 6 Συμβουλές για καλύτερες πωλήσεις\nΕπιτυχημένες πωλήσεις: προετοιμάσου! →


Διαφορά μεταξύ των αναθεωρήσεων του «Ευάγγελος Παπαστράτος» - Βικιπαίδεια\nΔιαφορά μεταξύ των αναθεωρήσεων του «Ευάγγελος Παπαστράτος»\nΕυάγγελος Παπαστράτος (επεξεργασία)\nΈκδοση από την 10:44, 23 Ιανουαρίου 2010\nΈκδοση από την 17:19, 22 Ιανουαρίου 2010 (επεξεργασία)\nLord Makro (συζήτηση | συνεισφορές)\nΈκδοση από την 10:44, 23 Ιανουαρίου 2010 (επεξεργασία) (αναίρεση)\nΉταν ο πρώτος, αν και ο μικρότερος από τους αδελφούς της οικογένειας του Αναστασίου και της Χαρίκλειας Παπαστράτου, που ασχολήθηκε με το εμπόριο καπνού. Από ηλικίας 12 ετών δούλευε ως ιδιωτικός υπάλληλος προικισμένος με εμπορικό δαιμόνιο. Έτσι 22 μόλις ετών άρχισε να δημιουργείται συνεταιριζόμενος το [] με τον Σωτήριο Αυγερινό όπου και συνέστησαν την εμπορική εταιρεία "Αυγερινός - Παπαστράτος" με εταιρικά κεφάλαια 6.000 δρχ. εκ των οποίων το μισό καταβλήθηκε από τον Ευάγγελο Παπαστράτο λαμβάνοντας δάνειο. Η εταιρία αυτή ήταν έμελλε τελικά να γίνει ο πυρήνας των μετέπειτα πασίγνωστων επιχειρήσεων Παπαστράτου. Από της σύστασης της εταιρίας οι ικανότητές του Ευάγγελου εντοπίστηκαν στο εμπόριο του καπνού και πολύ σύντομα η εταιρία προόδευσε ηθικά και οικονομικά καταλαμβάνοντας εξέχουσα θέση στο ελληνικό καπνεμπόριο. Το [], συνέπεια βαρύτατης ασθένειας του Σωτηρίου Αυγερινού η εταιρία διαλύθηκε αποδίδοντας κέρδη, μετά από τον 7χρονο βίο της, 150.000 δρχ.\nΈτσι στη συνέχεια ο Ευάγγελος Παπαστράτος μαζί με τον αδελφό του [[Σωτήριος Παπαστράτος|Σωτήριο]] ίδρυσαν την εταιρία '''"Αφοι ΠαπαστράτοςΠαπαστράτου"'''. στην οποία και στη συνέχεια προσχώρησαν ως μέτοχοι και τ΄ άλλα μεγαλύτερα αδέλφια τους [[Ιωάννης Παπαστράτος|Ιωάννης]] και [[Επαμεινώνδας Παπαστράτος|Επαμεινώνδας]]. Το [] μετέφεραν την έδρα της εταιρίας στον Πειραιά και το 1930 συστήθηκε νέα εταιρία «Παπαστράτος ΑΒΕΣ» για τη κατασκευή και εμπορία σιγαρέτων. Ο Ευάγγελος Παπαστράτος παρά την ακάματη εργασία του στις επιχειρήσεις συμμετείχε επίσης με ενεργό και ουσιαστική δράση άλλοτε ως πρόεδρος άλλοτε ως αντιπρόεδρος ή μέλος σύμβουλος διοίκησης πλείστων κοινωφελών και φιλανθρωπικών ιδρυμάτων καθώς και ιερών ναών.\nΟ Ευάγγελος Παπαστράτος έγραψε το βιβλίο ''Η δουλειά και ο κόπος της'' που αποτελεί και την αυτοβιογραφία του. Παρέμεινε Πρόεδρος και διευθύνων σύμβουλος της εταιρίας μέχρι το θάνατό του που συνέβη στην Αθήνα το [], και τη θέση του ανέλαβε ο ανεψιός του [[Αναστάσιος Παπαστράτος]].\n*''Νεώτερον Εγκυκλοπαιδικόν Λεξικόν Ηλίου'' τ.15ος, σ.463\n*''Πάπυρος Λαρούς Μπριττάνικα'' τ. 48ος, σ.123\nΑνακτήθηκε από "https://el.wikipedia.org/wiki/Ειδικό:MobileDiff/1891865"


Υπάρχει λόγος που παραμορφώνουν τις προτομές των παιχταράδων - RatPack.gr\nBUZZ | 13/12/2017\nΥπάρχει λόγος που παραμορφώνουν τις προτομές των παιχταράδων\nΠόσες αλήθειες να ειπωθούν πια σε τούτο δω το site;\n«Ρε μαλάκα δηλαδή κάπου έλεος! Δες εδώ κατάσταση», ακούω να μου λέει ο Βαϊμάκης στη φάση της ημέρας που δεν έχει φύγει ακόμη η τσίμπλα από το μάτι. Ήμουν σίγουρος πως θα μου παρουσίαζε κάτι συγκλονιστικό.\nΚάνει, που λέτε, μια έτσι την οθόνη του υπολογιστή και τι μου δείχνει;\nΔεν πρόλαβα να γελάσω. H ατάκα του ήταν πιο γρήγορη και από το Σλούκα στα ματς που βγαίνει MVP: «Αυτός δεν είναι ο Μαραντόνα, ο Φραγκιόγλου στα νιάτα του είναι».\nTώρα ναι. Μπορούσα να γελάσω. Δεν γέλασα, όμως, με το χιούμορ του. Γέλασα με την άγνοιά του. Και με την άγνοια όλων εκείνων που έχουν πειστεί ότι οι κακοτεχνίες στα γλυπτά του Μαραντόνα, οι κακοτεχνίες στα γλυπτά του Ρονάλντο ή ακόμα ακόμα, οι κακοτεχνίες των δυο ποδοσφαιριστών συνδυαστικά...\n...οι κακοτεχνίες αυτές, λέω, δεν είναι αποτέλεσμα αταλαντοσύνης. ΔΕΝ ΓΙΝΕΤΑΙ ΝΑ ΕΙΝΑΙ ΑΠΟΤΕΛΕΣΜΑ ΑΤΑΛΑΝΤΟΣΥΝΗΣ. Υπάρχει λόγος που είναι τόσο κακά για να είναι αληθινά.\nΗ θεωρία που μένει να επαληθευτεί\nΕξηγούμαι: Είμαι βαθιά πεπεισμένος ότι οι καλλιτέχνες των προτομών Ρονάλντο-Μαραντόνα δεν απευθύνονται στον Βαϊμάκη του 2017, ούτε σε κανέναν άλλον κοινό άνθρωπο της σημερινής εποχής. Το έργο τους προορίζεται για τα μελλούμενα, για την εποχή εκείνη που θα τους πιάσουν στο στόμα τους οι κριτικοί τέχνης του 2070 (plus) και θα λένε «αυτά τα έργα υπήρξαν πρωτοπόρα για το καλλιτεχνικό ρεύμα του Ασχημισμού! Οι σύγχρονοί τους έκραζαν γιατί πολύ απλά ΔΕΝ ήξεραν. Εμείς, πλέον, ξέρουμε!».\nΔιάβασε εδώ περισσότερες πληροφορίες για τις απαρχές του Ασχημισμού\nΚι όταν αναπτύσσουν τις βασικές αρχές του Ασχημισμού, το κοινό θα ακούει με ανοιχτό το στόμα ότι: «οι ταγοί του Ρεύματος, οι δημιουργοί της προτομής του Κριστιάνο και του Ντιέγκο, ο θεός να αναπαύει τις ψυχούλες τους, έναν και μόνο σκοπό είχαν. Να τονίσουν μέσα από την ασχήμια, μέσα από την παραμόρφωση αν θέλετε, τη μοναδικότητα των παικτών. Να δείξουν στον κόσμο ότι οι ποδοσφαιριστές αυτού του βεληνεκούς ξεπερνούσαν τα όρια της κλισέ φρασεολογίας που συχνά επικαλείται για κάποιον σπουδαίο ότι "κανείς δεν είναι σαν αυτούς" και να το πάνε ένα βήμα παραπέρα: "ούτε οι ίδιοι δεν είναι σαν αυτούς".» Τόσο γαμάτοι, τόσο σπουδαίοι.\nΕξήγησα τη θεωρία μου στον Κώστα. Δεν τον έπεισα. Δεν με ένοιαξε.\nScripta manent και μαζί με τους κριτικούς τέχνης του μέλλοντος, θα βρεθεί κι ο ερευνητής εκείνος που θα δικαιώσει τον «νονό» του ρεύματος.


ΑΝ ΔΕΝ ΥΠΗΡΧΑΝ ΟΙ ΔΑΣΚΑΛΟΙ: Ιουνίου 2018\nΑναρτήθηκε από Κώστας Χατζηφωτιάδης στις 6/29/2018 06:41:00 μ.μ. Δεν υπάρχουν σχόλια:\nΑναρτήθηκε από Κώστας Χατζηφωτιάδης στις 6/28/2018 01:15:00 μ.μ. Δεν υπάρχουν σχόλια:\nΜε όχημα την ποίηση: Ομάρ Καγιάμ (1048-1131) -Από Λουκάς Αξελός -\n1 Τη ζωή για να ζήσεις με σύνεση, πρέπει λίγα να ξέρεις.\nΓια την αρχή –κανόνες δύο θυμήσου: για να ’χεις τύχη,\nΚαλύτερα νηστικός, παρά χορτάτος μ’ ότι τύχει,\nΚαι κάλλιο μοναχός, παρά παρέα μ’ όποιον τύχει.\n2 Κρίμα, την ψυχή να ταΐζεις με μπουμπούκια της θλίψης,\nαφού της ηδονής τα μυστικά για σένα δεν αποκαλύψεις.\nΚυνήγα τις χαρές κι αχόρταγος κρασί βαρέλι να στύψεις,\nΣύντομη η ζωή, περνούν και φεύγουν στιγμές και τύψεις.\n3 Γνωστοί του ποτού οι κανόνες, κι ορίζουν: ποιος πίνει,\nΠότε και πόσο πίνει, κι ακόμα με ποιον το κρασί του πίνει.\nΑν τηρηθούν τα πιο άνω, δίχως άλλο σου φέρνουμε γούρι.\nΌτι σημάδι σωφροσύνης το ποτό. και ποτέ, μα ποτέ κουσούρι.\n4 Το νά ’χεις πάρε δώσε με κουτό, δεν είναι δα ντροπή.\nΓια τούτο βάλε στο νου σου του Ομάρ τη συμβουλή:\nΌχι μην πεις, αν σου προτείνει ο σοφός μαχαίρι,\nΕνώ μην πάρεις ούτε βάλσαμο απ’ του κουτού το χέρι.\n5 Μας έχει φυτευτεί η ζωή η δίνη της μας παίρνει τα μυαλά.\nΜα φτάνει μια στιγμή, που είναι καιρός ν’ ανοίξουμε πανιά,\nΧωρίς ποτέ να μάθουμε το σκοπό της ζωής και το νόημα.\nΟ ερχομός δίχως νόημα, μα το φευγιό μήπως έχει κι αυτό νόημα;\n6 Στην κούνια το μωρό, στο φέρετρο ο μακαρίτης.\nΑυτά τα ξέρει το θύμα καλά, αλλά καλά τα ξέρει κι ο θύτης.\nΠιες ως τον πάτο το κρασί και μη ρωτάς τι θα σου λείψει:\nΟ Κύριος στο δούλο του τα μυστικά του δε θ’ αποκαλύψει.\n7 Στον κόσμο τούτο, μάλλον, δε θα ξαναβρεθείς,\nΚι ούτε τους φίλους σου θα ξανασυναντήσεις.\nΆρπα την τη στιγμή, άλλη φορά δε θα την ξαναβρείς,\nΚι μήτε σε τούτη τη στιγμή κάποτε πάλι θα βρεθείς.\n8 Περνάει και φεύγει η ζωή, σαν μια στιγμή στιγμής.\nΑυτήν να θυμηθείς και πάρε από τούτη πλούτη ηδονής.\nΌπως τη ζήσεις, έτσι ακριβώς το δρόμο θα διαβείς.\nΚαι μην ξερνάς: την έκοψες στα μέτρα τα δικά σου.\n9 Αλί και τρισαλί! Οι μέρες λίγες που θα ζήσουμε εδώ.\nΧωρίς αγάπη να τις ζήσουμε και χωρίς κρασί, σκέτη αιδώ!\nΠρος τι, λοιπόν, αν είναι παλιός ή νιος ο κόσμος,\nκι αφού θα φύγουμε, προς τι βασιλικός και δυόσμος;\n10 Από τον άθεο ίσαμε την πίστη στο θεό – μια στιγμή.\nΑπ’ το μηδέν ως το άθροισμα το φοβερό – μια στιγμή.\nΦύλαξε τούτον το θησαυρό, τη μια και μόνη στιγμή:\nΗ ζωή ούτε λίγο είναι κι ούτε πολύ: μια μόνο στιγμή.\n11 «Ειν’ Άδης και Παράδεισος στον ουρανό», οι Φαρισαίοι λένε.\nΑλλά κοιτάζοντας καλά τον εαυτό μου, είπα: Ψευτιά ’ναι!\nΣτου σύμπαντος το κάστρο δεν είν’ ο τρανός Παράδεισος\nΚι ο μέγας Άδης ούτε: μονάχα της ψυχής τα δυο μισά, που καίνε.\n12 Από πού ήρθαμε; Για ποια τραβούμε μέρη;\nΤο νόημα της ζωής μας ποιο; Κανένας δεν το ξέρει.\nΠόσες ψυχές δεν χάθηκαν, δε γίνανε καπνός κι αγέρι,\nκαι στάχτη, και σποδός. Πείτε μου που ’ν’ ο καπνός;\nΑναρτήθηκε από Κώστας Χατζηφωτιάδης στις 6/27/2018 10:03:00 μ.μ. Δεν υπάρχουν σχόλια:\nΑναρτήθηκε από Κώστας Χατζηφωτιάδης στις 6/26/2018 08:29:00 μ.μ. Δεν υπάρχουν σχόλια:\nΑναρτήθηκε από Κώστας Χατζηφωτιάδης στις 6/25/2018 09:40:00 π.μ. Δεν υπάρχουν σχόλια:\nΑναρτήθηκε από Κώστας Χατζηφωτιάδης στις 6/20/2018 01:56:00 μ.μ. Δεν υπάρχουν σχόλια:\n09:00 | 16 Ιουν. 2018Τελευταία ανανέωση 14:57 | 16 Ιουν. 2018\nΕδώ και πολλά χρόνια, τα Σχολεία Αλληλεγγύης σε κάθε γωνιά της χώρας βοηθούν εκατοντάδες μαθητές ελληνικής καταγωγής αλλά και όλων των εθνικοτήτων, προσφέροντας μαθήματα ενισχυτικής διδασκαλίας, ελληνικών και ξένων γλωσσών, αλλά και προετοιμασία για τις Πανελλαδικές εξετάσεις. Λειτουργώντας με ανοιχτές συνελεύσεις και οριζόντιες διαδικασίες, τα Αλληλέγγυα Σχολεία προάγουν την έννοια της δημοκρατίας, της ισότητας και της ισόνομης συμμετοχής στα κοινά, εντός και εκτός της εκπαιδευτικής διαδικασίας, δίνοντας ταυτόχρονα σε όλους μας μαθήματα αντίστασης και αλληλεγγύης προς όσους και όσες το έχουν ανάγκη.\nΈτσι λοιπόν, στις 16 και 17 Ιουνίου, το Πανελλαδικό Συντονιστικό Σχολείων Αλληλεγγύης μας καλεί να «διεκδικήσουμε δημιουργώντας», διοργανώνοντας μια διήμερη συνάντηση στην Ανώτατη Σχολή Καλών Τεχνών με θέμα την παιδεία ως κοινό αγαθό. Στο διήμερο θα συμμετάσχουν καθηγητές και μαθητές των Αλληλέγγυων Σχολείων, αλλά και εκπαιδευτικοί και επιστήμονες από χώρες του εξωτερικού, σε συζητήσεις που ξεκινούν από τη λειτουργία των σχολείων και φτάνουν μέχρι τα κοινωνικά κινήματα σε σχέση με την παιδαγωγική, τις έμφυλες ταυτότητες στην εκπαίδευση και την κοινωνική και αλληλέγγυα οικονομία.\nΤο TVXS, με αφορμή τη διήμερη συνάντηση, μίλησε με τη Μαρινίκη Κολιαράκη, καθηγήτρια στο Σχολείο Αλληλεγγύης Κερατσινίου, σε μια συζήτηση για το έργο των Σχολείων, την αλληλεγγύη και τη δημοκρατία στην εκπαιδευτική διαδικασία.\n-Διδάσκετε στο Σχολείο Αλληλεγγύης Κερατσινίου. Πότε ξεκίνησε η λειτουργία του, τι μαθήματα προσφέρονται και πόσοι μαθητές τα παρακολουθούν;\nΤο Φεβρουάριο του 2013, μια ομάδα καθηγητών και πολιτών του Κερατσινίου πήραμε την πρωτοβουλία, στο πλαίσιο δράσεων έμπρακτης αλληλεγγύης, να ξεκινήσουμε ενισχυτικά μαθήματα για μαθητές γυμνασίου και λυκείου. Ήταν ένας τρόπος για να στηρίξουμε μαθητές των οποίων οι οικογένειες δυσκολεύονταν να καλύψουν το κόστος των φροντιστηρίων, στη βάση της ισότιμης πρόσβασης στη γνώση, αλλά και στη βάση της αλληλεγγύης και της συμμετοχής.\nΑπευθυνθήκαμε αρχικά στα σχολεία της περιοχής για εθελοντές καθηγητές και κάναμε την πρώτη συνέλευση, στην οποία αποφασίσαμε να απευθυνθούμε στη σχολική επιτροπή του δήμου για την παραχώρηση κάποιου χώρου. Μας παραχωρήθηκε η χρήση κάποιων αιθουσών στο 2ο λύκειο Κερατσινίου, όπου συνεχίζουμε να στεγάζουμε τη δράση μας.\nΑπό τότε μέχρι σήμερα έχουν περάσει πολλοί και πολλές εθελοντές καθηγητές και εθελόντριες καθηγήτριες, μαθητές και μαθήτριες. Κάθε χρονιά ήταν διαφορετική. Όταν ξεκινήσαμε η ανάγκη ήταν πιο επιτακτική και ήταν περισσότεροι και οι μαθητές αλλά και οι καθηγητές που ήθελαν να προσφέρουν. Φέτος είχαμε περίπου 30 μαθητές, εκ των οποίων 16 μαθητές, σε τμήματα προετοιμασίας για πανελλήνιες, οι υπόλοιποι σε τμήματα γυμνασίου και λυκείου και ήμασταν δέκα καθηγητές. Προσπαθούμε να καλύπτουμε όλες τις ανάγκες που προκύπτουν κατά τη διάρκεια των εγγραφών, αυτό δεν είναι πάντα εφικτό, αλλά καλύπτονται οι περισσότερες. Κάθε χρόνο ταυτόχρονα με την ανακοίνωση των εγγραφών κάνουμε έκκληση και για εθελοντές.\n-Πότε δημιουργήθηκε το Πανελλαδικό Συντονιστικό Αλληλέγγυων Σχολείων και με ποιο τρόπο ακριβώς λειτουργεί;\nΤο Πανελλαδικό Συντονιστικό Αλληλέγγυων Σχολείων συγκροτήθηκε τον Οκτώβριο του 2015, μετά από μια σειρά συναντήσεων δομών που ασχολούνται με την εκπαίδευση στο πεδίο της αλληλεγγύης και σε αυτοοργανωμένο, συμμετοχικό και δημοκρατικό πλαίσιο. Μέσα από αυτές τις συναντήσεις θελήσαμε να διαμορφώσουμε μια κοινή ταυτότητα, που να χωράει πολλά διαφορετικά σχολεία και ένα συνεκτικό οραματικό στόχο.\nΤο Συντονιστικό λειτουργεί με ανοιχτές μεικτές συνελεύσεις, μαθητών, γονέων και καθηγητών, χωρίς μόνιμους αντιπροσώπους και όλες οι αποφάσεις λαμβάνονται με συναίνεση, χωρίς ψηφοφορία.\nΣτόχος του συντονιστικού είναι η εμβάθυνση στο ρόλο των αλληλέγγυων σχολείων, ως χώρων που θέλουν να εμπλουτίσουν το δημόσιο χαρακτήρα της εκπαίδευσης και η ενδυνάμωσή τους. Σε αυτό το πλαίσιο έχουμε ήδη πραγματοποιήσει δύο ανοιχτές εκδηλώσεις, η πρώτη ήταν μια παρουσίαση της ταυτότητας και των στόχων των αλληλέγγυων σχολείων, όπως είχε προκύψει από τις συζητήσεις των δομών και η δεύτερη με τη διαπολιτισμικότητα.\n-Σε όλο το διάστημα λειτουργίας των Αλληλέγγυων Σχολείων, έχουν δημιουργηθεί ουσιαστικοί δεσμοί με τα «κανονικά» σχολεία των μαθητών, με δεδομένο ότι ο ρόλος σας είναι συμπληρωματικός ως προς αυτά;\nΗ σχέση μας με το δημόσιο σχολείο είναι κυρίως μέσω των ανθρώπων. Δεν υπάρχει ένα παράλληλο μοντέλο. Αν θα θέλαμε να αναφέρουμε παραδείγματα θα έπρεπε να αναφερθούμε σε κάθε περίπτωση ξεχωριστά. Ένα εξαιρετικά ελπιδοφόρο παράδειγμα, είναι η περίπτωση του Αλληλέγγυου Σχολείου της Κίνησης Πολιτών Μοσχάτου «Μεσοποταμία», που είναι το πιο μαζικό από τα αλληλέγγυα σχολεία και έχει μια συνεργασία με το σύλλογο γονέων του 2ου γυμνασίου Μοσχάτου, από την οποία φέτος προέκυψε και μια θεατρική ομάδα.\nΣτα Αλληλέγγυα Σχολεία διδάσκουν καθηγητές που διδάσκουν και στο δημόσιο σχολείο και μαθητές που είναι μαθητές και στο δημόσιο σχολείο. Ο βασικός μας στόχος είναι να καλλιεργήσουμε μια κουλτούρα συμμετοχής και πιο ισότιμες σχέσεις. Αυτό συμβαίνει μέσα από την αλλαγή της νοοτροπίας.\n-Ως εκπαιδευτικός σε Σχολείο Αλληλεγγύης, ποια θεωρείτε πως είναι τα μεγαλύτερα προβλήματα που αντιμετωπίζουν σήμερα οι μαθητές και οι μαθήτριες που περνούν από τα θρανία σας και με ποιο τρόπο εργάζεστε για την επίλυσή τους;\nΠρώτος στόχος είναι πάντα να ενισχύσουμε την αυτοπεποίθηση των παιδιών που φτάνουν στα θρανία μας. Είναι πολύ σημαντικό να αποτρέψουμε την «παραίτηση». Να στηρίξουμε παιδιά που έχουν να αντιμετωπίσουν πολλές δυσκολίες. Αυτό το κάνουμε με την πρόθεσή μας να βοηθήσουμε τα παιδιά, θέτοντας ρεαλιστικούς εκπαιδευτικούς στόχους, χωρίς να καλλιεργούμε τον ανταγωνισμό ή το κυνήγι των βαθμών.\nΟι έφηβοι όμως έχουν και μια ανάγκη έκφρασης, την οποία δεν μπορούν να ικανοποιήσουν μέσα στο σχολείο. Εμείς επιχειρούμε να τους δείξουμε τρόπους και να τους δώσουμε κίνητρα για να εκφραστούν θετικά. Να πουν τη γνώμη τους για το σχολείο που θέλουν.\n-Τα Αλληλέγγυα Σχολεία, μεταξύ άλλων, προσφέρουν μαθήματα της ελληνικής γλώσσας σε πρόσφυγες και μετανάστες. Ποιο είναι το feedback που εισπράττει ένας καθηγητής στα σχολεία σας από τη συναναστροφή μαζί τους και ποιες είναι οι δικές τους εντυπώσεις όπως σας τις έχουν εκφράσει ανά τα χρόνια;\nΤα αλληλέγγυα σχολεία μεταναστών και προσφύγων είναι σχολεία με μεγάλη ιστορία. Τα περισσότερα σχολεία μεταναστών λειτουργούν περισσότερο από μια δεκαετία και ουσιαστικά έδωσαν τεχνογνωσία στα σχολεία που δημιουργήθηκαν μετά το 2011. Προσωπικά δεν έχω μεγάλη εμπειρία από τα μαθήματα σε μετανάστες και πρόσφυγες, αν και παρακολουθώ αρκετά τη δράση του Ανοιχτού Σχολείου Μεταναστών Πειραιά.\nΕίναι μια σπουδαία πρωτοβουλία. Τα σχολεία αυτά εκτός από την εκμάθηση της γλώσσας, είναι και χώροι κοινωνικοποίησης και προσφέρουν ορατότητα και προστασία στους μαθητές τους. Δίνουν μεγάλη βαρύτητα στην ανταλλαγή πολιτιστικών στοιχείων, στις κουζίνες, στους χορούς, τις παραδόσεις. Είναι πολύ σημαντικό γιατί εκτός από το να μαθαίνουν εκείνοι τη γλώσσα και τον πολιτισμό μας, μαθαίνουμε κι εμείς από αυτούς. Σε αυτούς τους χώρους υπάρχει μια αμοιβαιότητα, ιδιαίτερα σημαντική για κοινωνικές ομάδες, όπως τους μετανάστες.\n- Έχει αυξηθεί το ενδιαφέρον για τα μαθήματα ελληνικών από το ξεκίνημα του έργου των Σχολείων, κι αν όχι, τι πιστεύετε πως ευθύνεται γι' αυτό;\nΗ εικόνα που μεταφέρουν τα σχολεία μεταναστών και προσφύγων στο συντονιστικό είναι ότι το ενδιαφέρον είναι αυξημένο, το οποίο εξηγείται εύκολα, αφού είμαστε σε μια εποχή με μεγάλες μετακινήσεις πληθυσμών. Η ποιοτική διαφορά είναι ότι υπάρχει πλέον μεγάλο ενδιαφέρον για εκμάθηση και άλλων γλωσσών παράλληλα με τα ελληνικά, αφού πολλοί μαθητές των σχολείων μεταναστών, δεν σκοπεύουν να μείνουν στην Ελλάδα.\n-Πως προάγεται για εσάς η έννοια της δημοκρατίας και της ισότητας μέσω των Αλληλέγγυων Σχολείων;\nΤα αλληλέγγυα σχολεία λειτουργούν με μεικτές συνελεύσεις και με οριζόντιο τρόπο, όπως και το συντονιστικό. Πραγματοποιούν δράσεις πολιτισμού και αλληλεγγύης τις οποίες οργανώνουν όλοι μαζί.\nΟι μαθητές έχουν την ευκαιρία να συζητήσουν και να πουν τη γνώμη τους για το χώρο και τον τρόπο που γίνονται τα μαθήματά τους. Είναι πολύ διαφορετικό από το σχολείο τους, όπου ψηφίζουν για το πενταμελές και το δεκαπενταμελές, τα οποία έχουν κι αυτά περιορισμένο πεδίο παρέμβασης.\nΕπίσης σημαντικό είναι ότι το να οργανώνουμε μαζί μια δράση, να διαμορφώνουμε το χώρο μας, καθηγητές και μαθητές δημιουργεί πιο ισότιμες σχέσεις. Βοηθάει τα παιδιά να διαχωρίσουν τον ρόλο του καθηγητή στην τάξη, που είναι καθοδηγητικός και σε ένα βαθμό εξουσιαστικός, με τον καθηγητή έξω από την τάξη.\n-Πως πάρθηκε η απόφαση για τη διοργάνωση της διήμερης συνάντησης και ποιοι είναι οι στόχοι που έχουν τεθεί από το Συντονιστικό;\nΠιστεύουμε ότι είναι μια κρίσιμη στιγμή για να συζητήσουμε και να αναστοχαστούμε σχετικά με το ρόλο μας και τους στόχους μας. Η οικονομική κρίση δεν έχει την επιτακτικότητα που είχε τα προηγούμενα χρόνια, συνεπώς η ανάγκη δεν είναι η ίδια.\nΠαρόλα αυτά δεν πιστεύουμε ότι τα αλληλέγγυα σχολεία έχουν ολοκληρώσει την αποστολή τους. Στόχος μας είναι να απευθύνουμε τα ζητήματα που αφορούν τα αλληλέγγυα σχολεία σε ένα ευρύτερο κοινό, να μιλήσουμε για το εκπαιδευτικό περιεχόμενο και τις εκπαιδευτικές πρακτικές και να καλλιεργήσουμε συμμαχίες για μια εκπαίδευση πιο δημοκρατική, πιο συμπεριληπτική, πιο συμμετοχική.\n-Στο διήμερο έχετε αναλάβει την εισήγηση και το συντονισμό της συζήτησης πάνω στο ζήτημα των έμφυλων ταυτοτήτων στην εκπαίδευση. Πόσο ενημερωμένοι είναι για εσάς οι εργαζόμενοι στην εκπαιδευτική κοινότητα γύρω από αυτές και με ποιο τρόπο συμβάλουν τα Αλληλέγγυα Σχολεία στο κομμάτι των δικαιωματικών διεκδικήσεων αυτού του τύπου μέσω της εκπαίδευσης;\nΗ κοινωνία δεν είναι αρκετά ενημερωμένη για τα ζητήματα των έμφυλων ταυτοτήτων και του σεξουαλικού προσανατολισμού. Οι εργαζόμενοι στην εκπαίδευση δεν έχουν κάποια ιδιαίτερη επιμόρφωση στα ανθρώπινα δικαιώματα ή και ειδικότερα σε ζητήματα φύλου και σεξουαλικού προσανατολισμού. Οι δύο έρευνες που θα παρουσιαστούν στη συζήτηση από το «πολύχρωμο σχολείο» και την «Colour Youth», επιβεβαιώνουν την ανάγκη για ενημέρωση των εκπαιδευτικών. Εκτός από τους ανθρώπους και τα σχολικά εγχειρίδια πολύ συχνά δεν έχουν συμπεριληπτικές αναπαραστάσεις, όπως αποτυπώνεται και στον οδηγό που θα μας παρουσιάσουν οι «οικογένειες ουράνιο τόξο».\nΟι εκπαιδευτικοί και οι μαθητές στα αλληλέγγυα σχολεία είναι μέρος του προβλήματος. Άλλωστε οι ίδιοι είναι και στο δημόσιο σχολείο. Το πλαίσιο όμως που λειτουργούν τα αλληλέγγυα σχολεία, δημιουργεί ένα πιο ασφαλές περιβάλλον για τα ΛΟΑΤΚΙ άτομα, αφού προωθεί τη σύνθεση των διαφορετικοτήτων και δεν αφήνει περιθώριο για διακρίσεις και συμπεριφορές εκφοβισμού.\nΕξάλλου τα ζητήματα αυτού του τύπου πηγάζουν από το πατριαρχικό πρότυπο συγκρότησης της κοινωνίας, με το οποίο έρχονται σε αντίθεση οι πρακτικές των αλληλέγγυων σχολείων και αντίστοιχων εγχειρημάτων.\n-Μια επίσης ενδιαφέρουσα συζήτηση του διημέρου έχει να κάνει με την Κοινωνική και Αλληλέγγυα Οικονομία. Με ποιο τρόπο εντάσσονται τα Αλληλέγγυα Σχολεία σε αυτή την αφήγηση;\nΤα Αλληλέγγυα Σχολεία δεν είναι μέρος της Κοινωνικής και Αλληλέγγυας Οικονομίας, αφού η παιδεία είναι ένα κοινό αγαθό, επομένως δεν έχει ανταλλακτική αξία.\nΌμως, το αφήγημα του εκδημοκρατισμού της οικονομίας μέσα από ένα αποκεντρωμένο μοντέλο, με άξονα τις ανάγκες της κοινωνίας και όχι τα υπερκέρδη, είναι συνυφασμένο με τα χαρακτηριστικά των αλληλέγγυων σχολείων.\nΜέσα από τη λειτουργία τους, μπορούν να «εκπαιδεύουν» τους εμπλεκόμενους στη λογική του συνεργατισμού.\nΣυνολικά τέτοιες πρωτοβουλίες, με χαρακτηριστικά τη συμμετοχή και τη συλλογική διαχείριση μπορούν να δημιουργούν οικοσυστήματα σε τοπικό επίπεδο, που συμβάλουν στη δημιουργία αυτόνομων κοινοτήτων.\nΗ διήμερη συνάντηση που διοργανώνει το Πανελλαδικό Συντονιστικό Αλληλέγγυων Σχολείων θα διεξαχθεί στην Ανώτατη Σχολή Καλών Τεχνών. Για περισσότερες πληροφορίες, όπως και για το πρόγραμμα του διημέρου, μπορείτε να επισκευθείτε την ιστοσελίδα του, //meeting.solidarityschools.gr/\nΑναρτήθηκε από Κώστας Χατζηφωτιάδης στις 6/16/2018 03:21:00 μ.μ. Δεν υπάρχουν σχόλια:\nΕτικέτες ΑΛΛΗΛΕΓΓΥΗ, ΔΑΣΚΑΛΟΙ, ΕΚΠΑΙΔΕΥΣΗ\nΑναρτήθηκε από Κώστας Χατζηφωτιάδης στις 6/10/2018 06:28:00 μ.μ. Δεν υπάρχουν σχόλια:\nΑναρτήθηκε από Κώστας Χατζηφωτιάδης στις 6/03/2018 10:36:00 μ.μ. Δεν υπάρχουν σχόλια:


Αριθμοί και στοιχεία από τη 10η αγωνιστική (pics) | Superleague 1 | gazzetta.gr\nΤετάρτη, 08 Νοεμβρίου 2017 - 11:00\nFollow @twitterΑριθμοί και στοιχεία από τη 10η αγωνιστική (pics)\nΤΑ ΣΤΑΤΙΣΤΙΚΑ ΤΟΥ Σ/Κ\nΑριθμοί και στοιχεία από τη 10η αγωνιστική (pics)\nΟ «χαμός» με τις κάρτες στο ΟΑΚΑ, τα πολλά λάθη του Γιαννούλη και τα αντίστοιχα ελάχιστα του Πλατανιά, που όμως δεν απέφυγε τη συντριβή στο «Καραϊσκάκης», ξεχώρισαν από τις στατιστικές κατηγορίες της 10ης ημέρας του πρωταθλήματος.\nΣτην τελευταία αγωνιστική της Superleague Σουρωτή πριν τη διακοπή για τα μπαράζ των Εθνικών Ομάδων για τα προκριματικά του Παγκοσμίου Κυπέλλου 2018, υπήρχαν και πάλι αριθμοί και στατιστικά στοιχεία που ξεχώρισαν, τόσο αμυντικά, όσο και ομαδικά.\nΟ Ατρόμητος κατέγραψε 16 τελικές απέναντι στον Πανιώνιο, τις περισσότερες από κάθε άλλη ομάδα στη 10η αγωνιστική. Οι Περιστεριώτες συνολικά ως τώρα στο πρωτάθλημα ξεχωρίζουν στη συγκεκριμένη κατηγορία με 105, βλέποντας την «πλάτη» μόνο της ΑΕΚ (133), του ΠΑΟΚ (120) και του Ολυμπιακού (110).\nΑντίθετα, η Λαμία με 4 κόντρα στον Λεβαδειακό δημιούργησε τις λιγότερες, ενώ συνεπής εμφανίζεται η επίδοση σε σχέση με τα πεπραγμένα της ομάδας του Μπάμπη Τεννέ ως τώρα στο πρωτάθλημα, αφού έχει περισσότερες (69) μόνο από την ΑΕΛ (64).\nΑτομικά, ο Μπούντνικ είχε μόνος του 5 στο Φάληρο κόντρα στον Ολυμπιακό, αν και δεν κατάφερε να σκοράρει\nΣε ένα ακόμα παιχνίδι της ΑΕΚ, μετά από αυτά με Ολυμπιακό και Ξάνθη, καταγράφηκε η μερίδα του λέοντος στις κάρτες. Στο ντέρμπι της Ένωσης με τον ΠΑΟΚ ο Αρετόπουλος έβαλε το χέρι στο τσεπάκι 16 φορές, βγάζοντας 13 κίτρινες και 3 κόκκινες. Όπως φαίνεται και στα συνολικά ομαδικά στατιστικά της λίγκας, η ομάδα του Χιμένεθ βρίσκεται ψηλά στη σχετική λίστα (35) και ο ΠΑΟΚ λίγο χαμηλότερα (30), αν και οι επιδόσεις όλων των ομάδων βρίσκονται κοντά.\nΟ Αστέρας Τρίπολης μπορεί να νίκησε τον Παναθηναϊκό με 1-0, όμως δεν απέφυγε τα πολλά λάθη (58), τα περισσότερα από κάθε άλλη ομάδα. Συνολικά ως τώρα στους 10 αγώνες που έχει δώσει, βρίσκεται στο μέσο της λίστας (410).\nΑντίθετα, η ΑΕΚ έκανε τα λιγότερα (26), σε μια λόγική επίδοση, με βάση το γεγονός πως συνολικά έχει καλή επίδοση στη συγκεκριμένη κατηγορία. Εντύπωση προκαλούν τα πολύ λίγα λάθη του Πλατανιά (27), που όμως ηττήθηκε με 5-1 από τον Ολυμπιακό.\nΑτομικά, ο Γιαννούλης υπέπεσε σε 13 στον αγώνα με τους «πράσινους» στο «Θ. Κολοκοτρώνης», φτάνοντας τα 48 στο πρωτάθλημα. Ο Σοτζάεϊ Μασούντ έκανε 10, παραμένοντας στην κορυφή των παικτών με τα περισσότερα.\nΌσον αφορά τα κλεψίματα, o Μάντσον κατέγραψε 7, ενώ με 32 σε 9 αγώνες με τον Ατρόμητο, συγκαταλέγεται στους καλύτερους «κλέφτες» της Superleague Σουρωτή.\nΤέλος, ως παίκτης που ξεχώρισε στην αγωνιστική αναδεικνύεται ο Μπρίτο. Ο σέντερ φορ της Ξάνθης σκόραρε δις στην εκτός έδρας νίκη των Ακριτών επί του Παναιτωλικού και είναι πρώτος σκόρερ της ομάδας του με 4, καθώς κι εκ των πρώτων «κανονιών» του πρωταθλήματος, με λιγότερα μόνο από τον Πρίγιοβιτς και τον Πέδρο Κόντε (ΠΑΣ Γιάννινα), που έχουν από 5. Εξάλλου, στο παιχνίδι του Αγρινίου, ο 30χρονος επιθετικός από το Πράσινο Ακρωτήρι είχε και 2 κλεψίματα και 3 κερδισμένα φάουλ σε 86’ συμμετοχής, παίζοντας καθοριστικό ρόλο στο μεγάλο «διπλό» της ομάδας του Μίλαν Ράσταβατς.


07:25:08 μμ μμ\nYou are here: Home»ΣΑΝ ΣΗΜΕΡΑ»ΑΠΡΙΛΙΟΣ»Η 12η Απριλίου στην ιστορία\n12 Απριλίου 1204\nΣτα 1185, στον θρόνο της Κωνσταντινούπολης ανέβηκε ο Ισαάκιος Άγγελος. Κατάφερε να γλιτώσει την πρωτεύουσά του από το πλιάτσικο των στρατευμάτων της Γ’ Σταυροφορίας (1190), αναλαμβάνοντας να τα περάσει δωρεάν στην Ασία και να τα προμηθεύσει με φτηνά τρόφιμα. Μετά, το έριξε στην πολυτελή ζωή διασπαθίζοντας το δημόσιο χρήμα. Όταν άδειασαν τα ταμεία, ο Ισαάκιος δε δίστασε να κόψει κίβδηλο νόμισμα και να αφαιρέσει το χρυσό και το ασήμι από τα αφιερώματα των ναών.\nΆρχισαν εξεγέρσεις. Σε μια από αυτές, οι Βούλγαροι και οι Βλάχοι κατάφεραν να ιδρύσουν το δεύτερο βασίλειο της Βουλγαρίας. Σε μιαν άλλη, αρχηγός ήταν ο αδερφός του, Αλέξιος Γ’ Άγγελος που επικράτησε, συνέλαβε τον Ισαάκιο Άγγελο, τον τύφλωσε κι έκανε τον εαυτό του αυτοκράτορα (1195). Ξεκίνησε κι αυτός με σπατάλες αλλά χρήμα δεν υπήρχε. Προχώρησε στην άγρια φορολογία του λαού. Ήταν τέτοια η ανικανότητά του που οι διάφορες επαρχίες άρχισαν να ανεξαρτητοποιούνται, δημιουργώντας ξεχωριστά κράτη (η οικογένεια Γαβρά στην Τραπεζούντα, ο Ισαάκιος Κομνηνός στον Πόντο και την Παφλαγονία, ο Λέων Σγουρός στην Κόρινθο, Ναύπλιο και Άργος κ.λπ.).\nΣτα 1202,άρχισε η Δ’ Σταυροφορία με αρχηγό τον κόμη της Φλάνδρας Βαλδουίνο (1171 - 1205). Υποτίθεται ότι θα πήγαιναν να ελευθερώσουν τους Άγιους Τόπους αλλά ξέμειναν στη Ζάρα της Δαλματίας όπου πλιατσικολογούσαν. Εκεί τους βρήκε ο Αλέξιος Δ’ Άγγελος που τον έστειλε ο πατέρας του (ο τυφλός Ισαάκιος) να ζητήσει βοήθεια. Ο Αλέξιος Δ’ τους είπε ότι το χρήμα βρισκόταν στην Πόλη κι όχι στη Ζάρα. Τους έταξε 200.000 ασημένια μάρκα, αν τον βοηθούσαν. Ο Βαλδουίνος πήρε τους σταυροφόρους του και πήγε στην Κωνσταντινούπολη, την οποία και πολιόρκησε (Ιούλιος του 1203). Ο Αλέξιος Γ’ αμύνθηκε στην αρχή. Έπειτα, σκέφτηκε πιο ώριμα, πήρε ό,τι υπήρχε στο ταμείο του κράτους και το έσκασε, αφήνοντας πίσω ακόμα και την κόρη του Ευδοκία. Ο τυφλός Ισαάκιος ξανάγινε αυτοκράτορας, με τον γιο του Αλέξιο Δ’ συναυτοκράτορα.\nΕίχε φτάσει η ώρα της πληρωμής αλλά τα 200.000 ασημένια μάρκα δεν υπήρχαν. Ο Βαλδουίνος άρχισε ν’ ανυπομονεί, ο Ισαάκιος πέθανε κι ο Αλέξιος Δ’ σκέφτηκε τη φορολογία. Δεν πρόλαβε. Μια συνωμοσία οργανώθηκε, ο αυτοκράτορας πιάστηκε και στραγγαλίστηκε από τον Μούρτζουφλο, που, τον Φεβρουάριο του 1204, έγινε αυτοκράτορας με το όνομα Αλέξιος Ε’. Μαζί με τον θρόνο, ο Αλέξιος Ε’ πήρε και την Ευδοκία ως ερωμένη. Άρχισε να επισκευάζει τα τείχη και να μαζεύει στρατό. Ο Βαλδουίνος τον πήρε είδηση και πολιόρκησε την Πόλη στις 9 Απριλίου. Στις 12 Απριλίου του 1204, οι σταυροφόροι πήραν την Πόλη κι έκαναν τον Βαλδουίνο αυτοκράτορα.\n1820: Ο Αλέξανδρος Υψηλάντης αποδέχεται την αρχηγία της Φιλικής Εταιρείας.\n1861: Αρχίζει ο εμφύλιος πόλεμος Βορείων και Νοτίων, στην Αμερική, με επίθεση των Βορείων στο Φορτ Σάμπτερ της Νότιας Καρολίνας.\n1871: Γεννιέται ο Ιωάννης Μεταξάς, δικτάτορας από τις 4 Αυγούστου του 1936 ως τον θάνατό του τον Ιανουάριο του 1941.\n1877: Η Βρετανία προσαρτά τη Νοτιοαφρικανική Δημοκρατία των Μπόερς με το όνομα Τράνσβααλ.\n1939: Θέλοντας και μη, η αλβανική βουλή προσφέρει στον βασιλιά της Ιταλίας το στέμμα της χώρας.\n1945: Πεθαίνει κατά την διάρκεια της θητείας του στην προεδρία των ΗΠΑ ο Φραγκλίνος Ντελάνο Ρούσβελτ. Τη θέση του κατέλαβε ο αντιπρόεδρος Χάρι Τρούμαν.\n1999: Νατοϊκά αεροπλάνα χτυπούν τρένο στη Νότια Σερβία και σκοτώνουν 55 από τους αμάχους επιβάτες του.\n2004: Μια ακόμα συγνώμη του πάπα Ιωάννη Παύλου Β’, αυτή τη φορά μέσω ενός καρδινάλιου που επισκέφτηκε το πατριαρχείο, με αντικείμενο την άλωση της Κωνσταντινούπολης από τους σταυροφόρους, οκτακόσια χρόνια πριν.\nΗ 12η Απριλίου στον πολιτισμό\nΑπό την ώρα που οι σκυλίτσες Στρέλκα και Μπέλκα γύρισαν ζωντανές από το διάστημα (20 Αυγούστου 1960) μέσα στο σοβιετικό Σπούτνικ 5, η διαστημική πτήση του ανθρώπου ήταν μόνο ζήτημα χρόνου. Μεσολάβησε ο χιμπατζής Χαμ που εκτοξεύτηκε από τις Ηνωμένες Πολιτείες τον Ιανουάριο του 1961. Ο άνθρωπος που θα ακολουθούσε, λεγόταν Γιούρι Γκαγκάριν, ήταν ταγματάρχης της σοβιετικής αεροπορίας και, το 1961, ήταν μόλις 27 χρόνων (γεννήθηκε το 1934).\nΣτις 12 Απριλίου 1961, ο Γκαγκάριν έφτασε με το αυτοκίνητό του στο κοσμοδρόμιο του Μπαϊκονούρ. Το διαστημόπλοιο «Βοστόκ 1» (Ανατολή 1) τον περίμενε για την πρώτη επανδρωμένη πτήση. Ο Γκαγκάριν πήρε τη θέση του, έλεγξε τα όργανα, ήταν έτοιμος. Στις 9.07’ τοπική ώρα, οι πύραυλοι πυροδοτήθηκαν. Το Βοστόκ έφυγε με ταχύτητα 28.000 χλμ. την ώρα. Στις 9.57’, ο Γκαγκάριν γνώριζε, πρώτος απ’ όλους τους ανθρώπους, ένα συγκλονιστικό θέαμα: Τη Γη, όπως φαίνεται από το διάστημα. Μια πλήρης περιφορά γύρω από τη Γη στο διάστημα και το Βοστόκ προσγειώθηκε σε ένα αγρόκτημα, στις 10.55’ ακριβώς. Ολόκληρη η επιχείρηση που έστειλε τον άνθρωπο στη διαστημική εποχή, κράτησε 108 λεπτά.\nΕνθουσιασμένος αλλά και βαθύτατα συγκινημένος, ο ταγματάρχης Γιούρι Γκαγκάριν είπε:\n«Έβλεπα την κόκκινη λάμψη των φλογών που μαίνονταν γύρω από το διαστημόπλοιο. Βρισκόμουν μέσα σε μια πύρινη σφαίρα που έκανε βουτιά προς τη Γη». Ο Γκαγκάριν είχε μπροστά του ακόμα επτά χρόνια ζωής. Σκοτώθηκε το 1968, σε ένα αεροπορικό δυστύχημα.\nΣτις 5 Μαΐου 1961, ο Αμερικανός Άλαν Σέπαρντ έκανε μια βαλλιστική βουτιά στο διάστημα κι έπεσε στον Ατλαντικό, χωρίς να κάνει περιφορά. Όπως ο ίδιος είπε χαριτολογώντας, ήταν «ο συνδετικός κρίκος ανάμεσα στον χιμπατζή Χαμ και στον άνθρωπο». Τον Αύγουστο του 1961, ο Σοβιετικός Γκέρμαν Τιτόφ με το διαστημόπλοιο «Βοστόκ 2» έκανε 17 περιφορές γύρω από τη Γη, πριν να προσγειωθεί. Ο πλοίαρχος των πεζοναυτών, κοσμοναύτης Τζον Γκλεν εκτοξεύτηκε, στις 20 Φεβρουαρίου 1962, έκανε τρεις περιφορές γύρω από τη Γη και βούτηξε στη θάλασσα. Ήταν ο πρώτος Αμερικανός που μπήκε σε διαστημική τροχιά.\n1684: Πεθαίνει ο Νίκολας Αμάτι, τελευταίος της φημισμένης γενιάς των Αμάτι της Κρεμόνα, που κατασκεύαζαν περίφημα βιολιά. Είχε γεννηθεί το 1596 και υπήρξε δάσκαλος του Αντόνιο Στραντιβάρι (1644 - 1737) που ξεπέρασε σε φήμη τον δάσκαλό του.\n1933: Γεννιέται η Μονσερά Καμπαγιέ, Ισπανίδα τραγουδίστρια της όπερας. Η διάσημη σοπράνο θεωρείται κορυφαία ερμηνεύτρια των Βέρντι και Ντονιτσέτι.\n1938: Πεθαίνει ο Φεντόρ Σαλιάπιν, παγκόσμιας φήμης Ρώσος βαθύφωνος. Είχε γεννηθεί το 1873.\n1954: Ο Μπιλ Χάλεϊ και οι Ρόκετς του ηχογραφούν τον δίσκο “Rock around the clock”. Πούλησε 25 εκατομμύρια αντίτυπα, πετυχαίνοντας δεύτερο ρεκόρ μετά το πρώτο (“Λευκά Χρσιτούγεννα”) του Μπιγκ Κρόσμπι που είχε πουλήσει περισότερα.\n1981: Σε ηλικία 66 ετών πεθαίνει ο θρυλικός πρωτοπυγμάχος Τζόε Λιούις. Παγκόσμιος πρωταθλητής στην κατηγορία βαρέων βαρών, διατήρησε τον τίτλο για 12 χρόνια κερδίζοντας τις 68 από τις 71 αναμετρήσεις του ως επαγγελματίας.\n1981: Επιστρέφει στη Γη το διαστημικό λεωφορείο «Κολούμπια». Είναι το πρώτο που πετυχαίνει ομαλή προσγείωση με δυνατότητα να ξαναχρησιμοποιηθεί.\n1989: Πεθαίνει ο Σούγκαρ Ρέι Ρόμπινσον, πέντε φορές παγκόσμιος πρωταθλητής μποξ μεσαίων βαρών.\n1990: Κλέβονται από το μουσείο Κορίνθου 274 αρχαία αντικείμενα μεγάλης αξίας. Εντοπίστηκαν στο Μαϊάμι των ΗΠΑ στις 7 Σεπτεμβρίου του 1999 και επαναπατρίστηκαν στις 22 Ιανουαρίου του 2001.\n1992: Εγκαινιάζεται η Ευρω-Ντίσνεϊλαντ, 32 χλμ. έξω από το Παρίσι.


Αυτοί είναι οι 25 πιο δημοφιλείς ηθοποιοί στην ιστορία του Χόλιγουντ - istigmes\nStigmes Ζωής Αυτοί είναι οι 25 πιο δημοφιλείς ηθοποιοί στην ιστορία του Χόλιγουντ\n1,1 εκατομμύρια ψήφοι. 50.000 σχεδόν ψηφοφόροι (49.100 για την ακρίβεια). Αν έχει υπάρξει ποτέ κάποια μέτρηση που έχει έστω και λίγη παραπάνω αξιοπιστία στο αποτέλεσμά της, μάλλον είναι αυτή. Το Ranker κάλεσε τους επισκέπτες του site να θέσουν ως υποφήφιους τους αγαπημένους ηθοποιούς φτιάχνοντας πρώτα τη δική τους λίστα και αργότερα να επιστρέψουν για να τους ψηφίσουν ξανά στη διαμορφωμένη Master List.\n21. LAURENCE OLIVIER\nMichael Caine – Viennale (Vienna International Film Festival) 2012 at Gartenbaukino\n25. ROBERT DUVALL\nΠροηγούμενο άρθρο“Συνάντηση κορυφής” στη Μύκονο για το δήμαρχο Σκιάθου\nΕπόμενο άρθροΑγνώριστος ο Ντάνος…(φώτο)


Αγρότες στη Βρετανία αφήνουν χιλιάδες τόνους φρούτων και λαχανικών να σαπίζουν στα χωράφια | HuffPost Greece\n15/10/2019 11:15 EEST | Updated 15/10/2019 11:16 EEST\nΤο Brexit, η πτώση της στερλίνας και οι αναφορές για κακομεταχείριση εργατών, στέρησαν τα εργατικά χέρια μεταναστών.\nΗ συντριπτική πλειοψηφία των εργατών που καταπιάνονται με αυτές τις ασχολίες δεν ζουν στην νησί και όπως φαίνεται φέτος δεν επιθυμούσαν να μεταβούν στο Ηνωμένο Βασίλειο ή να επιστρέψουν σε αυτό καθώς τους ανησυχεί το ενδεχόμενο μιας άτακτης αποχώρησης από την ΕΕ αν και υπάρχουν και πρόσθετοι λόγο που πλέον αποφεύγουν τη Βρετανία όπως οι αναφορές για κακομεταχείριση των εργατών.\nΣε κάθε περίπτωση, όπως επισημαίνει ο Guardian οι αγρότες ανέφεραν τον περασμένο μήνα ελλείψεις στο απαιτούμενο προσωπικό για την συγκομιδή και την συσκευασία σε ποσοστό τουλάχιστον 30%. Οι περισσότεροι εξ αυτών είχαν ανάγκη από χέρια για την φθινοπωρινή συγκομιδή κυρίως μούρων, μήλων και φασολιών. Η έλλειψη προσωπικού τους ανάγκασε να αφήσουν τα προϊόντα σε αγρούς και οπωρώνες να καταστραφούν. Σύμφωνα δε με το περιοδικό The Grocer, ορισμένοι αγρότες αναγκάστηκαν να διακόψουν τις εργασίες έξι εβδομάδες νωρίτερα επειδή δεν έχουν αρκετούς εργάτες.\nΟ Κρις Τσιν που παράγει μούρα και φασόλια στο Χερφορντσάιρ δήλωσε ότι θα έπρεπε να αφήσει στην τύχη του τη μισή καλλιέργεια του Οκτωβρίου επειδή είχε καταφέρει να εξασφαλίσει μόνο τους μισούς εργάτες από αυτούς που πραγματικά χρειάζεται για να βγει η δουλειά.\n«Η έλλειψη εργαζομένων αποτελεί τη μεγαλύτερη απειλή για την επιχείρησή μας. Χωρίς το προσωπικό για την συγκομιδή σε καλλιέργειες όπως τα φασόλια – που δεν διαθέτουμε αυτοματοποιημένες διαδικασίες- δεν θα γίνει η συλλογή των καρπών και τα προϊόντα δεν θα είναι διαθέσιμα στα ράφια των σούπερ μάρκετ».\nΗ δε έλλειψη σε εργατικά χέρια παρατηρείται παρά το γεγονός πως αυξήθηκαν οι προσλήψεις από χώρες της Ανατολικής Ευρώπης και οι παροχές, είναι πιο γενναιόδωρες. Όπως λέει προσφέρονται αυξημένες αμοιβές και επιδόματα για τους καλύτερους εργάτες, οι συνθήκες στέγασης έχουν βελτιωθεί και παρέχεται ακόμη και δωρεάν Wi-Fi. Προηγουμένως όμως είχαν αναφερθεί πολλές περιπτώσεις κακομεταχείρισης αλλοδαπών εργατών.\nΈνας άλλος ιδιοκτήτης αγροκτήματος με φρούτα στην ίδια περιοχή, ανέφερε την περασμένη εβδομάδα πως «έχασε» 87.000 κουτιά με μούρα επειδή το τελευταίο δεκαπενθήμερο είχε 100 λιγότερους εργάτες, απ′ ότι χρειαζόταν για τη συγκομιδή.\nΟι φετινές ελλείψεις σε εργατικά χέρια είναι το τελευταίο επεισόδιο σε μια σειρά προβληματικών ετών για τους αγρότες που ξεκίνησαν το 2013 όταν η κυβέρνηση του Ηνωμένου Βασιλείου κατάργησε το καθεστώς εκχώρησης βίζας σε εποχικούς εργάτες το οποίο επέτρεπε στους αγρότες να απασχολούν εργάτες από χώρες εκτός ΕΕ για την συγκομιδή και τη συσκευασία.\nΣτο μεταξύ όμως μειώθηκαν και τα εργατικά χώρια από χώρες της ανατολικής Ευρώπης που είναι μέλη της ΕΕ όπως οι Πολωνοί, οι Βούλγαροι κ.α οι οποίοι παλαιότερα επεδίωκαν να βρουν θέσεις εποχιακής απασχόλησης στην Δυτική Ευρώπη. Πλέον όμως μπορούν να βρουν δουλειές πολύ πιο κοντά στις πατρίδες τους και έτσι αποφεύγουν το Ηνωμένο Βασίλειο. Παράλληλα υπήρξαν σοβαρά προβλήματα με το καθεστώς θεωρήσεων στη Βρετανία ενώ στα όλα προβλήματα συνέβαλε και η πτώση της στερλίνας και οι αποκαλύψεις περί κακομεταχείρισης των μεταναστών εργαζόμενων.\nΣύμφωνα με την Εθνική Ένωση Αγροτών, τον Αύγουστο καταγράφηκε έλλειψη σε εργατικά χέρια κατά 18% στον αριθμό στον αγροτικό τομέα, παρόλο που οι επιχειρήσεις προσπάθησαν να αντιμετωπίσουν δυσκολίες με την πρόσληψη έως και 25% περισσότερων εργατών από ό, τι συνήθως. Για τον Σεπτέμβριο το έλλειμμα εκτιμάται πως έχει διαμορφωθεί στο 29%, τουλάχιστον.\nΟ Άλι Κέιπερ πρόεδρος της επιτροπής φυτοκομίας NFU, κάλεσε την κυβέρνηση να επεκτείνει ένα πιλοτικό πρόγραμμα, το οποίο επιτρέπει σήμερα σε 2.500 εργαζομένους που δεν είναι μέλη της ΕΕ να εισέλθουν στο Ηνωμένο Βασίλειο για εξάμηνη εργασία. «Η έλλειψη οφείλεται σε δύο πράγματα: την κυβερνητική πολιτική και τις επιπτώσεις της Brexit. Το Ηνωμένο Βασίλειο ανταγωνίζεται τη Γερμανία και τη Δανία και άλλες χώρες. Υπάρχουν πολλοί λόγοι για τους οποίους οι εργαζόμενοι ενδέχεται να μην επιλέξουν το Ηνωμένο Βασίλειο», λέει χαρακτηριστικά.\nΗ Βρετανία ψάχνει εργατικά χέρια από το εξωτερικό: Ποια επαγγέλματα αναζητά\nPLUS: Βρετανία Brexit αγρότες φρούτα εργάτες λαχανικά σαπίζουν\nLIVE: Η πορεία για την επέτειο του Πολυτεχνείου


« Νίκος Βέρτης-Βουκουρέστι συναυλίες 2020: 26,27,28.02.2020!\nΥπονόμευση και του αρχιεπ. Ελπιδοφόρου από τον π. Καρλούτσο, πάλι γιά τα οικονομικά συμφέροντα Βαρθολομαίου;;; »\nΉταν όλοι τους υπέρμαχοι των καταστροφικών για την Ελλάδα και τον ελληνικό λαό, Μνημονίων!\nΟ Γιώργος Παπανδρέου υποχρέωσε την Ελλάδα να “αλυσοδεθεί” στις δαγκάνες του Διεθνούς Συστήματος (ΔΝΤ, ΕΚΤ και ΕΕ στις 23 Απριλίου 2010)! Η Ντόρα Μπακογιάννη στις 6 Μαΐου 2010 διαγράφεται από τον Πρόεδρο της ΝΔ Αντώνη Σαμαρά, γιατί ενώ σύσσωμη η ΝΔ καταψήφισε το πρώτο Μνημόνιο, εκείνη μόνη από την Κ.Ο. της ΝΔ το υπερψήφισε, μη υπακούοντας στην κομματική πειθαρχία καταψηφίσεως του Μνημονίου! Ο Γιώργος Κατρούγκαλος ήταν από τους κύριους υποστηριχτές της κυβερνήσεως των ΣΥΡΙΖΑΝΕΛ, του τρίτου Μνημονίου!


Αγρίνιο: Παρίσταναν τους εφοριακούς & πήραν από 79χρονη 2.000 ευρώ για δήθεν πληρωμές του γιου της στην εφορία | agrinioreport\nΑγρίνιο: Παρίσταναν τους εφοριακούς & πήραν από 79χρονη 2.000 ευρώ για δήθεν πληρωμές του γιου της στην εφορία\nΙαν. 11 Report Us, Δημοφιλή, Κορυφή\nΔύο άτομα εξαπάτησαν ηλικιωμένη αποσπώντας της χρήματα ύψους 2.000 ευρώ και πείθοντάς την πως είναι γνωστοί του γιου της.\nΟλόκληρη πλεκτάνη έστησαν απατεώνες εις βάρος μιας 79χρονης στο Αγρίνιο.\nΔύο άτομα μια γυναίκα και ένας άνδρας κατάφεραν να πλησιάσουν, να πείσουν και να επιβιβάσουν στο όχημά τους την ηλικιωμένη για τα την μεταφέρουν στην οικία της, όπου εκεί η ίδια τους έδωσε το χρηματικό ποσό των 2.000 ευρώ.\nΜάλιστα, κατά την μετακίνηση με το όχημα μέσα σε αυτό ο ένας από τους δράστες προσποιήθηκε πως επικοινωνεί με τον γιο της ηλικιωμένης ώστε να μην υπάρχει κάποια αμφιβολία για την 79χρονη και να ολοκληρώσουν την απάτη τους πιο εύκολα.\nΟι δράστες λέγοντάς της πως είναι εφοριακοί και πως τα χρήματα χρειάζονται για την πληρωμή παραβόλων της Εφορίας για λογαριασμό του γιου της, κατάφεραν και έπεισαν την 79χρονη και πήραν το ποσό, σύμφωνα με όσα η ίδια κατέθεσε στην Αστυνομία.\nΤην υπόθεση ερευνά η Ασφάλεια Αγρινίου και αναζητούνται τρία άτομα με την κατηγορία για απάτη κατά συναυτουργία.\n← Πλωτάρχης του Πολεμικού Ναυτικού μήνυσε Καμμένο και Κουρουμπλή\nΈρχονται νέα ειδοποιητήρια για ανασφάλιστα οχήματα →


Καιρός - Έκτακτο Δελτίο ΕΜΥ για Θυελλώδεις Βοριάδες: Προσοχή όσοι Ταξιδεύετε!\nΚαιρός – Έκτακτο Δελτίο ΕΜΥ για Θυελλώδεις Βοριάδες: Προσοχή όσοι Ταξιδεύετε!\nΤην Κυριακή (12/08) ο καιρός αναμένεται γενικά αίθριος. Λίγες πρόσκαιρες νεφώσεις στα βορειοδυτικά ηπειρωτικά το μεσημέρι και το απόγευμα. Οι άνεμοι από βόρειες διευθύνσεις στα δυτικά 3 με 5, στα ανατολικά 5 με 7 και πιθανόν κατά τη διάρκεια της ημέρας στις Κυκλάδες 8 μποφόρ. Η θερμοκρασία χωρίς αξιόλογη μεταβολή.\_


Οι Στέρνες και το Νερό της Γνώσης – Teucris\nHome Θέματα Πολιτικού Μηχανικού Οι Στέρνες και το Νερό της Γνώσης\nTeucris 7 Σεπτεμβρίου 2019 - 19:17 7 Σεπτεμβρίου 2019 Θέματα Πολιτικού Μηχανικού\nΣτην ημι-ορεινή Φωκίδα αυτές τις ημέρες διέκρινα κάποια “περίεργα” πέτρινα κτίσματα. Δεν κατανόησα τι ήσαν ακριβώς, τουλάχιστον με την πρώτη ματιά. Διότι δεν φαίνονταν ως αγροτικές αποθήκες, αλλά ούτε ήταν και η θέση τους αυτή, η οποία να το δικαιολογούσε. Και επί πλέον ήταν και σχετικά ξερά τα εδάφη αλλά και χαμηλά τα σημεία, όπου ήταν τοποθετημένες.\nΔεν χρειάστηκε και πολύ και την απορία μου την έλυσε μία επιγραφή στην ξύλινη πόρτα της πιο καλοδιατηρημένης, την οποίαν είχε φροντίσει να τοποθετήσει κάποιος. Και μόνον αυτό μου άρεσε πολύ, διότι κάποιος άνθρωπος, πιθανόν ο ιδιοκτήτης είχε την πρόνοια να πληροφορήσει τον περαστικό για το τι είναι αυτά τα κτίσματα. Μόνο πως είχε λουκέτο η πόρτα και δεν μπορούσα να δω πώς ήταν μέσα. Ευτυχώς ή μάλλον δυστυχώς κάποιες άλλες είχαν ήδη καταστραφεί και μπόρεσα να φωτογραφίσω το εσωτερικό τους και να δω τη δομή τους. Παλιές στέρνες λοιπόν και μάθημα διαχείρισης των υδάτων.\nΟι στέρνες στο παρελθόν ήταν κάτι σαν… πετρελαιοπηγές! Μόνο οι πλούσιοι νοικοκύρηδες μπορούσαν να τις κατασκευάσουν· διότι δεν αρκούσε να έχεις μία στέρνα, έπρεπε να σου ανήκει και μία μεγάλη επιφάνεια γης για να είναι αποτελεσματική αυτή. Τι εννοώ;\nΑυτές οι στέρνες ΔΕΝ είναι πηγάδια. Είναι τρύπες στο έδαφος στεγανοποιημένες με τη λεγόμενη πατητή τσιμεντοκονία (δεν γνωρίζω πως ίσως θα ονομαζόταν στο παρελθόν), υπερυψωμένες από το έδαφος με αυτά τα πέτρινα κουβούκλια και σκεπασμένες αφ΄ ενός να μην εξατμίζεται το νερό, αφ΄ ετέρου να μην γεμίζουν φύλλα ή άλλα φερτά υλικά. Μα τότε πώς… γέμιζαν αφού ήταν σκεπασμένες;\nΣτη βάση του τοίχου με το έδαφος υπήρχαν τρύπες, στις οποίες το ρέον βρόχινο νερό χυνόταν μέσα στη στέρνα! Γι΄ αυτό έπρεπε η θέση τους να είναι χαμηλά στο χωράφι, όσον αφορά την υψομετρική τους θέση και να υπάρχει και… χωράφι του ιδίου ιδιοκτήτη, ώστε να είναι μόνιμα επαρκές και διαθέσιμο το συλλεγόμενο νερό! Να γιατί έπρεπε να είναι κάποιος πλούσιος με τα δεδομένα της εποχής για να μπορεί να κατασκευάσει μία στέρνα.\nΌποιος λοιπόν είχε τη στέρνα είχε και το εξασφαλισμένο πότισμα στο κοπάδι του, άρα είχε και κοπάδι! Δεν είμαι εξοικειωμένος με την λογική της στέρνας και έψαξα για ανάλογες πληροφορίες, διότι στην ορεινή Αχαΐα το νερό είναι άφθονο, οι πηγές πάμπολλες και συνεπώς οι στέρνες περιττές. Δεν τις γνώριζα, εκτός από αυτές στα νησιά, αλλά το είδος αυτό των υπέργειων κτιστών ούτε μου είχε περάσει από το μυαλό πώς υπήρχε. Διάβασα μάλιστα πως έβαζαν μέσα και… χέλια, ώστε να καθαρίζουν το νερό και τα τοιχώματα της στέρνας! Και εάν συνέβαινε τα χέλια να ψοφούσαν τότε αυτό ήταν ένδειξη πως το νερό ήταν δηλητηριασμένο και ακατάλληλο!\nΌπως τις έβλεπα σκεφτόμουν πόσο παρόμοιες είναι με τη γνώση. Η βροχή είναι η γνώση αλλά για να την αποκτήσεις πρέπει να κουραστείς να την μαζέψεις. Και η στέρνα είναι το μυαλό σου. Και αυτό το μυαλό πρέπει να είναι καλά προστατευμένο για να μην… εξατμίζεται αυτή η γνώση και φυσικά καλοχτισμένο και στεγανοποιημένο από τις απώλειες.\nΚαι εάν το εγκαταλείψεις, τότε δεν θα διαφέρει από τα χαλάσματα των φωτογραφιών… Στερνή μου… στέρνα να σ΄ είχα πρώτα!


Συνουσία - Ξεκούρδιστο Πορτοκάλι\n25 Νοεμβρίου 2013 26 Ιουλίου 2020 Παλιάτσος\nΠολύτιμο μου δηλητήριο σε κρύβω, σε χρειάζομαι, σε αποθηκεύω. Ανήμπορε εαυτέ μου που είναι το αντίδοτο σου.\nΟ φιλόσοφος έπιασε το τετράδιο. Τον είχε πιάσει πανικός. Οι λέξεις ερχόταν σαν ριπές από σφαίρες. Άρχισε να γράφει, να φιλοσοφεί, να αισιοδοξεί, να κατεβάζει το βλέμμα, όταν σκηνές από την πραγματικότητα εμφανιζόταν εκεί σαν εφιάλτες που ελπίζεις ποτέ να μην ξαναδείς. Απότομα ξαναδιάβασε τις τρεις τελευταίες λέξεις ελευθερία, δικαιοσύνη. Στη τρίτη προσπαθούσε να βγάλει νόημα. Τα ορνιθοσκαλίσματα, που υποτίθεται ότι σήμαιναν κάτι, απλά δεν τον άφηναν να δει. Σκέφτηκε τους φίλους του που πάντα σχολίαζαν τον γραφικό του χαρακτήρα. Ήταν κάτι σε κινεζικο-αιγυπτιακά ορνιθοσκαλίσματα. Χαμογέλασε, εικόνες από διακοπές γέμισαν τις σκέψεις του.\nΑλλά όχι οι λέξεις που λίγο πιο πριν γάζωσαν το μυαλό του όρμιζαν ξανά. Αυτή τη φορά η λέξη εμπιστοσύνη έκανε κύκλους. Αναλογίστηκε γιατί; Ίσως κάτι είχε να πει. Εμπιστοσύνη σκέφτηκε, κάτι ήξερε για αυτή τη λέξη, αλλά ήταν λες και διάβαζε το νόημα της μέσα σε πυκνή ομίχλη στα τριάντα μέτρα. Είχε να την χρησιμοποιήσει ή να την αισθανθεί από τότε που τον έβλεπε ο πατέρας του να παίζει καταστρέφοντας τα πάντα. Αλλά ο πατέρας του ως ο έμπιστος κολλητός του που δεν θα το ξεφούρνιζε ποτέ στη μητέρα του.\n«Δεν υπάρχει περίπτωση» είπε «πρέπει να βρω το νόημα ξανά». Έκλεισε τα μάτια του χαλάρωσε στο αγαπημένο του καναπέ. Μέσα στις σκέψεις τον πηρέ ο ύπνος. Όταν ξύπνησε, θυμήθηκε ένα όνειρο που είχε δει πολλές μέρες πριν. Το είχε συζητήσει και με έναν φίλο του, τον μοναδικό του φίλο εδώ και χρόνια, τον σκύλο του. Τότε δεν είχε πάρει απάντηση. Παραξενεύτηκε γιατί. Είπε να το σκεφτεί μονός του αυτή τη φορά. Όχι ότι δεν ήθελε να μιλήσει με τον κολλητό του αλλά εκείνη την ώρα ο κολλητός του ήταν απασχολημένος. Κοιμόταν!\nΈπρεπε να τη βρει αυτή τη λέξη όμως. Του είχε γίνει έμμονη ιδέα. Ένιωθε ότι σε αυτή τη πρόταση κρύβεται το νόημα της ζωής που είχε ανακαλύψει πρωτύτερα. Το αποφάσισε, θα ψάξει την αποθήκη, που βρίσκονται πετάμενα δεκάδες τετράδια με τα γραπτά του. Αν διαβάσει κάμποσα ποιήματα ίσως θυμηθεί την λέξη! Έγραφε, έγραφε από μικρός, όταν οι άλλοι έπαιζαν χόρευαν και γελούσαν, οι ανώριμοι, αυτός έγραφε. Έγραφε και διάβαζε. Η σκονισμένη βιβλιοθήκη με τα εκατοντάδες βιβλία σπεύδει να του το υπενθυμίσει. Μπρετόν! Βάνεγκεμ! Μαρκουζέ! Μακιαβέλι! Κιρκεργκαρντ! Τόσες πολλές γνώσεις στο κεφάλι του και νιώθει πιο άδειος και από το πηγάδι που διαλογιζόταν ο Toru!\nΖωή! Δεν έχει ιδέα τι είναι αυτό, αλλά σίγουρα δεν βρίσκεται στην αποθήκη που ψάχνει ο πρωταγωνιστής μας, με εξαίρεση ένα δυο αράχνες που χαλαρώνουν στον αγαπημένο τους ιστό. Όχι, ούτε αυτή η λέξη του ταιριάζει.. Το όνειρο, το όνειρο!\nΒρίσκεται σε ένα μεγαλοπρεπές σαλόνι. Πολυτελείς καναπέδες με επίχρυσα καλύμματα και ένα μαύρο γυαλιστερό τραπέζι που φιλοξενεί εκατοντάδες μικροσκοπικά πιάτα κοσμούν τον χώρο. Καταλαβαίνει ότι κινείται, το σαλόνι βρίσκεται μέσα σε ένα τρένο. Μπροστά βλέπει ένα τούνελ και μετά από λίγα δευτερόλεπτά το φως χάνεται. Όταν το τρένο βγαίνει από το τούνελ παρατηρεί έντρομος ότι το δωμάτιο έχει παραμείνει το ίδιο με εξαίρεση τέσσερα δέντρα, καθένα σε κάθε μια γωνία. Τα δέντρα χαμογελάνε χαιρέκακα, ωχ απλώνουν τα κλαδιά τους που μεταμορφώνονται σε τεράστια καφέ βρώμικα χέρια και τον κυνηγάνε. Δεν υπάρχει διέξοδος. Η πόρτα που υπήρχε προηγουμένως έχει μετατραπεί σε καθρέφτη. Τα κλαδιά σκίζουν το σώμα του, νιώθει να τον σκάβουν, αλλά δεν πονάει. Του παίρνουν την καρδιά και απομακρύνονται. Μια μεγάλη κόκκινη καρδία όπως αυτή που χάζευε παλαιότερα στα βιβλία βιολογίας. Τα χέρια μεταμορφώνονται αργά σε μικροσκοπικά μαχαίρια που αρχίζουν να κόβουν την καρδιά του σε μικρά μικρά κομμάτια και να τα απλώνουν στα πιάτα. Τι περίτεχνο κόψιμο!\n<<Ναι τελικά αυτή πρέπει να είναι η λέξη>> ψιθυρίζει ανακουφισμένος και σκουπίζει τον ιδρώτα που στάζει από το μέτωπο του..\nra.ka.ma.hi. & παλιάτσος\nRA.KA.MA.HI, ΠαλιάτσοςTagged συνουσία, φιλοσοφία\nΠροηγούμενο Άρθρο Horrorshow\nΕπόμενο Άρθρο The ultimate choice


Πώς απαντάς στον Αχμεντινεζάντ – αντίφωνο\n27 Απριλίου, 2009 11 Οκτωβρίου, 2009 ~ antiphono\nΤην προηγούμενη εβδομάδα ο Ιρανός Πρόεδρος Αχμεντινεζάντ απευθύνθηκε στη Διάσκεψη κατά του Ρατσισμού με λόγο εμπρηστικό, διχαστικό και αντισημιτικό. Οι αντιδράσεις οξύτατες, από τις αποδοκιμασίες εντός της αίθουσας έως τις αποχωρήσεις ευρωπαίων αντιπροσώπων. Εύλογο λοιπόν το ερώτημα: πώς απαντά κανείς αποτελεσματικά στο λόγο που αρθρώνεται για να διχάσει; Πώς αντιδρά στον πρωτόγονο αντισημιτισμό εκείνου που παρουσιάζεται ως ο Ζορρό του Ισλάμ για να καρπωθεί τη συσσωρευμένη οργή του Αραβικού κόσμου;\nΥπάρχει κατ’ αρχάς ο δρόμος της καταγγελίας. Θυμίζει κανείς στον Αχμεντινεζάντ τη δική του θεωρία και πράξη. Μιλά για το θεοκρατικό καθεστώς, τις διώξεις, τις διακρίσεις κατά των γυναικών, τα βασανιστήρια, τις εκατοντάδες εκτελέσεις, μεταξύ τους και ανηλίκων, τις ποινές λιθοβολισμού, μαστίγωσης ή ακρωτηριασμού. Κυρίως, καταδικάζει απερίφραστα τις απειλές εξόντωσης ενός κράτους, εν προκειμένω του Ισραήλ. Εντούτοις, ο δρόμος αυτός δεν αρκεί. Αν μείνει κανείς εκεί, έχει ακολουθήσει την οδό Αχμεντινεζάντ. Έχει απαντήσει στην επιλεκτικότητα με επιλεκτικότητα. Έχει γίνει ο έτερος πόλος στο μοτίβο του αμοιβαίου αποκλεισμού που καταλήγει, όπως το γνωστό ψυχροπολεμικό ανέκδοτο, στην αδιέξοδη ρήση «ναι, αλλά κι εσείς καταπιέζετε τους μαύρους». Απάντηση στον εμπρηστικό ρατσιστικό λόγο αποτελεί κυρίως η έμπρακτη αποδόμησή του. Χρειάζεται δηλαδή να καταδειχθεί πώς ο λόγος του Αχμεντινεζάντ τρέφει το ρατσισμό και τη μισαλλοδοξία, πώς ετοιμάζει τις επόμενες γενιές του μίσους. Είναι όμως αμφίβολο αν αυτό επιτυγχάνεται με συμβολικές αποχωρήσεις. Η απάντηση πρέπει να δίνεται με τα μέσα εκείνα που ο Λόγος προσφέρει. Με την ενίσχυση του διεθνούς οπλοστασίου κατά του ρατσισμού. Με την ανυποχώρητη θέση ότι τα δικαιώματα του ανθρώπου είναι απόλυτη αξία. Η εκ Δυσμών αποχώρηση από τη Διάσκεψη μοιάζει με επίδειξη αγανάκτησης που εντέλει δεν πλήττει τον φορέα του διχαστικού λόγου. Εξάλλου, εκείνος ούτε στιγμή δεν άφησε να φανεί ότι επιδιώκει να διαλεχθεί.\nΔυο επιπλέον παράμετροι υπεισέρχονται στην προβληματική αυτή. Η πρώτη σχετίζεται με την καθημερινή πρακτική εκείνου που φιλοδοξεί να απαντήσει στον εμπρηστικό λόγο του εκάστοτε Αχμεντινεζάντ. Οφείλουν ο δικός του λόγος και η δική του πράξη να κοιτάζουν διαρκώς σε άλλη κατεύθυνση. Η δική του εσωτερική και εξωτερική πολιτική να είναι συμβατές με βασικές αρχές δικαιωμάτων. Η δεύτερη παράμετρος σχετίζεται αναπότρεπτα με το ερώτημα περί ελευθερίας της έκφρασης. Η απάντηση στον εμπρηστικό λόγο δεν μπορεί να είναι μια εκσυγχρονισμένη φίμωση της αντίθετης άποψης με όρους πολιτικής ορθότητας. Ειδάλλως, δεν πλήττεται ο Αχμεντινεζάντ αλλά εκείνοι οι σκεπτόμενοι άνθρωποι που δεν ανέχονται τους συμψηφισμούς και την επιλεκτικότητα. Τα κύρια θύματα αυτής της σπειροειδούς αντιπαράθεσης είναι όσοι επιμένουν να διακρίνουν τις λεπτές αποχρώσεις πέραν των εύκολων αφορισμών. Όσοι για παράδειγμα εξεγείρονται με την άρνηση του Ολοκαυτώματος αλλά δεν εννοούν να πολεμούν τους αρνητές με εκπτώσεις σε επίπεδο θεμελιωδών δικαιωμάτων. Όσοι δηλαδή τιμούν την Ιστορία αρνούμενοι την εργαλειακή της χρήση, που καταλήγει με υπερβατικές αναγωγές να χρησιμοποιεί το φρικαλέο χτες για να δικαιολογήσει ένα αποτρόπαιο σήμερα. Με απλά λόγια, ζητείται λόγος που -μνήμων των πληγών του παρελθόντος- αντανακλάται με ανυποχώρητη αμεροληψία στην πρακτική του παρόντος.\nΔημοσιεύθηκε στο Από τα ΝΕΑ\tρατσιστικός λόγοςΙσλάμδιεθνήελευθερία έκφρασης\n‹ ΠροηγούμενοΟι λωρίδες της δημαγωγίας\nΕπόμενο ›Μετανάστες και κατανάλωση


Ο Ήλιος στον Ζυγό το 2017\nΟ Ήλιος που εισέρχεται στον Ζυγό, αύριο Παρασκευή 22 Σεπτεμβρίου 2017, αφήνει πίσω του τα μοναχικά μονοπάτια της Παρθένου και ξεκινά μια νέα διαδρομή στην οποία το “Μαζί” θα είναι αυτό που θα πρωταγωνιστήσει.\nΟ γενέθλιος Ήλιος στον Ζυγό\nΕκπρόσωπος της Αρμονίας, της Ομορφιάς, της Ειρήνης και της Δικαιοσύνης, ο Ζυγός νιώθει έντονα την ανάγκη της ένταξης και της ομαλής συνύπαρξής του με τους γύρω του. Θέλει να προσφέρει στο κοινωνικό σύνολο και να υπερασπιστεί κάθε αδύναμο.\nΚυβερνήτης του παρορμητικού κι αέρινου Ζυγού είναι η Αφροδίτη κι αυτό εξηγεί την ιδιαίτερα αναπτυγμένη αισθητική του, καθώς και την ανάγκη του για καλλωπισμό και κοκεταρία. Ακόμα και αν ένας Ζυγός δεν είναι ιδιαίτερα όμορφος, (που συνήθως είναι), είναι πάντα προσεγμένος και μαγνητίζει τα βλέμματα, όχι μόνο για την αψεγάδιαστη εμφάνιση του αλλά και για την προσωπικότητα του, που χαρακτηρίζεται από ενθουσιασμό και χαρά.\nΗ έλλειψη αποφασιστικότητας του Ζυγού, οφείλεται στο γεγονός πως ο Ήλιος εδώ βρίσκεται στο ζώδιο της πτώσης του, δημιουργώντας στον Ζυγό την ανάγκη για αποδοχή και αναγνώριση. Σε περίπτωση που το περιβάλλον του δεν τον ενθαρρύνει, ο Ζυγός υποφέρει σε βαθμό τέτοιο που δεν τολμά να λειτουργήσει.\nΕίναι το κατεξοχήν ζώδιο της σχέσης, αφού δεν αντέχει τη μοναξιά. Χρειάζεται πάντα να έχει κοντά του έναν σύντροφο, κάποιον που να τον αγαπά και να τον στηρίζει.\nΟ διελαύνων Ήλιος στον Ζυγό\nΣτην περίοδο που ακολουθεί ενεργοποιείται σε μεγάλο βαθμό η ανάγκη μας να συνυπάρξουμε, να ανταλλάξουμε, να μοιραστούμε. Θέλουμε να ανανεώσουμε την σχέση μας με τον σύντροφό μας, να φλερτάρουμε περισσότερο ή ακόμη και να ερωτευτούμε.\nΙδιαίτερη έμφαση δίνεται και σε θέματα που αφορούν συνεργασίες, συνεταιρισμούς. Η συλλογικότητα μπορεί όχι μόνο να λειτουργήσει απλά καλά, αλλά και να φέρει πολύ θετικά αποτελέσματα.\nΑυτή η περίοδος ενδείκνυται για να ασχοληθούμε περισσότερο με τον εαυτό μας και να τον βελτιώσουμε. Είναι επίσης ιδανική για να ανανεώσουμε την εμφάνιση μας και τη γκαρνταρόμπα μας.\nΗ κοινωνική μας ζωή βρίσκεται στα φόρτε της. Η συγκεκριμένη περίοδος καθιστά τη συνύπαρξη μας με τον περίγυρο μας πολύ πιο εύκολη και έχουμε την τάση να μοιραστούμε τις στιγμές μας με τους αγαπημένους μας.\nΟι σημαντικές όψεις του Ήλιου\nΣτις 8 Οκτωβρίου ο Ήλιος συναντά σε όψη συνόδου τον Ερμή, διευκολύνοντας τα θέματα της επικοινωνίας και προάγοντας τόσο επαγγελματικές εξελίξεις, όσο και θέματα που αφορούν την προσωπική ζωή.\nΣτις 10 Οκτωβρίου, το τετράγωνο του Ηλίου με τον Πλούτωνα, δημιουργεί φορτισμένο κλίμα, που οφείλεται τόσο στον ψυχισμό μας, όσο και στα “παιχνίδια εξουσίας” που, είτε επιβάλλουμε είτε μας επιβάλλονται.\nΣτις 16 Οκτωβρίου, το εξάγωνο του Ηλίου με τον Κρόνο, είναι αυτό που βοηθά και στη σταθεροποίηση του κλίματος, αλλά και στην ενίσχυση των σχεδίων ή των φιλοδοξιών που αφορούν την επαγγελματική ζωή.\nΣτις 19 Οκτωβρίου, ωστόσο, η αντίθεση του Ηλίου με τον Ουρανό μας φέρνει αντιμέτωπους με ξαφνικές εκπλήξεις, ανατροπές και ματαιώσεις σχεδίων, που μας βγάζουν έξω από την προγραμματισμένη μας ροή.\nΑπό τη νέα θέση του Ηλίου ευνοούνται οι εκπρόσωποι της Αέρινης τριπλότητας, δηλαδή οι Δίδυμοι, Ζυγοί και Υδροχόοι, που έχουν την δυνατότητα να ανανεωθούν σε προσωπικό επίπεδο και να διαχειριστούν καλύτερα και πιο αποτελεσματικά ότι σχετίζεται με την επαγγελματική τους ζωή.\nΥπενθύμιση ημέρας: Κινήσου με άξονα την αρμονία σου, και μην ενδίδεις στις αρνητικές σου σκέψεις.\nΗμερομηνία Τροποποίησης: 20-09-2017 17:27:49


Η «δολαριοποίηση» απειλεί τώρα την Τουρκία\nΗμερομηνία: 14/5/2019 7:58:48 μμ Μεγέθυνση - Σμίκρυνση - Σχολιασμός\nΣτο ισόποσο του ενός τρισεκατομμυρίου λιρών έφτασαν οι ντόπιες καταθέσεις που τηρούνται σε ξένα νομίσματα, δημιουργώντας νέα πηγή κινδύνου για την οικονομία. Απογοήτευση των κοσμικών Τούρκων από τον Ερντογάν.\nΕνώ οι τουρκικές αρχές κατηγορούν για την αδυναμία της τουρκικής λίρας μοχθηρές ξένες επιρροές, σε σημαντικό βαθμό η ζημιά προέρχεται από περισσότερο εγχώριες πηγές: την αυξανόμενη προτίμηση μεταξύ των αποταμιευτών και των επιχειρήσεων της χώρας για καταθέσεις σε ξένα νομίσματα.\nΤο ποσό των τουρκικών καταθέσεων που τηρείται σε νομίσματα όπως το δολάριο και το ευρώ έφτασε στο ισοδύναμο του ενός τρισεκατομμυρίου λιρών στα τέλη Μαρτίου, σύμφωνα με στοιχεία των αρμόδιων αρχών της χώρας.\nΤο ποσό ξεπέρασε τα 993 δισεκατομμύρια λίρες τα οποία αφορούν καταθέσεις στο τοπικό νόμισμα και είναι το υψηλότερο επίπεδο από την έναρξη της κρίσης που ξέσπασε το 2000, σύμφωνα με ανάλυση στοιχείων από την Renaissance Capital.\nΗ λίρα υποχώρησε σχεδόν 14% φέτος έναντι του δολαρίου και είναι το νόμισμα με τη μεγαλύτερη πτώση μεταξύ των μεγάλων αναδυόμενων αγορών, με την εξαίρεση του πέσο της Αργεντινής.\n«Η μεσαία τάξη έχασε την πίστη της στον Ερντογάν», δήλωσε ο Charles Robertson, επικεφαλής οικονομολόγος της Renaissance, αναφερόμενος στον Τούρκο πρόεδρο του οποίο το όραμα για μια ισχυρή οικονομία συχνά συγκρούστηκε με την οικονομική ορθοδοξία.\nΟ κος Robertson τόνισε ότι οι ροές ξένων επενδύσεων στήριξαν τη λίρα στις αρχές του 2019, παρότι οι κάτοικοι αποτραβήχτηκαν από το νόμισμα. Ωστόσο αυτές οι εισροές εμφανίζονται μετριασμένες από τα τέλη Μαρτίου και τον Απρίλιο, σημείωσε, αφαιρωντας ένα μαξιλάρι στήριξης της λίρας.\nΗ λεγόμενη τάση «δολαριοποίησης» έλαβε χώρα ενώ η Τουρκία βρίσκεται σε οδυνηρή ύφεση που συνοδεύεται από οξύ πληθωρισμό. Η Fitch την Παρασκευή προέβλεψε ότι η οικονομία της χώρας θα μπορούσε να συρρικνωθεί 1,1% φέτος. Προβλέπει τώρα ανάπτυξη κατά μέσο όρο μόλις 1,5% από το 2018 ως το 2020, μια δραματική επιβράδυνση από το μέσο όρο του 6,8% της περιόδου 2010-2017.\nΟ Timothy Ash, αναλυτής στην BlueBay Asset Management δήλωσε ότι οι κοσμικοί Τούρκοι «παραιτούνται» από μια χώρα που επιταχυνόμενα παρασύρεται προς τον συντηρητισμό απομακρυνόμενοι από τη λίρα. Λάθη πολιτικής από την κεντρική τράπεζα επίσης επηρέασαν την τάση, προσέθεσε.\n«Νομίζω ότι αμφότερες οι πηγές ‘δολαριοποίησης’ θα συνεχιστούν», είπε.\nΣχολιασμός Θέματος «Η «δολαριοποίηση» απειλεί τώρα την Τουρκία»


Βιβλία γνώσεων για παιδιά – Κόκκινη Αλεπού\nΑρχική/Ετικέτα: Βιβλία γνώσεων για παιδιά\nΤι είναι οι ήχοι κι από πού προέρχονται; Τι αντικείμενα ή έμβια όντα παράγουν ήχους και πώς ακούγονται; Ολα αυτά και πολλά άλλα ενδιαφέροντα στοιχεία παρουσιάζονται στο βιβλίο γνώσεων για παιδιά «Η μαγεία των ήχων».\nBy Ζωή Κοσκινίδου|2021-05-17T11:11:46+03:0017 Μαΐου 2021|Tags: 7+, 9+, Andriy Lesiv, Romana Romanyshyn, βιβλία για τους ήχους και τη σιωπή, Βιβλία γνώσεων για παιδιά, Εκδόσεις Φουρφούρι|0 Σχόλια\nΤι σχέση μπορεί να έχει ο ιδρυτής της Apple Steve Jobs με τον σπουδαίο ζωγράφο και εφευρέτη Λεονάρντο Ντα Βίντσι; Η ηθοποιός Αντζελίνα Τζολί με τη Μητέρα Τερέζα; Η ακτιβίστρια Ρόζα Παρκς με τον Μαχάτμα Γκάντι; Κι όμως, αν και εκ πρώτης όψεως φαίνεται να μην έχουν κανένα απολύτως κοινό στοιχείο, αφού δεν έζησαν καν την ίδια εποχή και προφανώς δεν υπήρχε περίπτωση να συναντηθούν ποτέ, έχουν κάτι που τους συνδέει. Το βιβλίο γνώσεων «Πρόσωπο με πρόσωπο» που κυκλοφορεί από τις Εκδόσεις Διόπτρα.\nBy Ζωή Κοσκινίδου|2021-05-12T11:33:03+03:0012 Μαΐου 2021|Tags: 9+, Antoine Corbineau, Baptist Cornabas, Βιβλία γνώσεων για παιδιά, Εκδόσεις Διόπτρα, Πρόσωπο με πρόσωπο|0 Σχόλια\nΕσύ τι θα έκανες αν έβρισκες στον δρόμο σου ένα στρογγυλό αντικείμενο, το έπαιρνες σπίτι σου κι ανακάλυπτες ότι ήταν αυγό; Και μάλιστα ένα όχι τόσο συνηθισμένο αυγό, αφού σύντομα θα μάθεις πως μόλις έγινες ο/η περήφανος/η φροντιστής ενός... δράκου! Καιρός να μάθεις κάποια πράγματα γι' αυτά τα υπέροχα πλάσματα!\nΠάρτε μια βαθιά ανάσα και βουτήξτε στο άπειρο γαλάζιο του ωκεανού. Εξερευνήστε τον πραγματικό πνεύμονα του πλανήτη μας και τους κατοίκους του από τις παραλίες έως τα βάθη της αβύσσου και κατανοήστε τους κινδύνους που απειλούν τον θαλάσσιο κόσμο μας μέσα από την εικονογράφηση της βραβευμένης Helene Druvert και τα εντυπωσιακά, κομμένα με λέιζερ αναπτύγματα, που συνοδεύουν τα περιεκτικά κείμενα της βιολόγου Emmanuelle Grundman.


Άθλια η συμπεριφορά του προέδρου του Αζερμπαϊτζάν στον Έλληνα πρέσβη: «Τι ήρθες να κάνεις εδώ εσύ»! | Pentapostagma\nΕθνικά θέματα 04.09.2020 - 08:35\nΥπακούμε μόνο την Τουρκία\nΌπως μεταδίδει το Azernews, ο Αλίγιεφ έκανε τις δηλώσεις κατά τη διάρκεια της παράδοσης των διαπιστευτηρίων του Έλληνα πρέσβη στις 2 Σεπτεμβρίου. Οι δηλώσεις του είναι σαν να έλεγε «τι ήρθες να κάνεις εδώ εσύ»!\nΒεβαίως, ο Αζέρος πρόεδρος δεν είπε κουβέντα για την τουρκική κατοχή στην Κύπρο, όπως και ότι απειλεί καθημερινά ακόμα και με κατάληψη ελληνικών εδαφών. Ήταν αρκετά ειλικρινής ωστόσο, παραδεχόμενος ότι αποδέχεται άκριτα τις θέσεις της Τουρκίας σε όλα τα ζητήματα, όποιες κι αν είναι αυτές, οπότε θα ήταν άδικο να αναμένει η Ελλάδα και η Κύπρος κάτι διαφορετικό.


Ο Παναθηναϊκός εξετάζει τον Ντέρικ Γουόλτον\nNewsIT Αθλητικα Ο Παναθηναικος εξεταζει τον Ντερικ Γουολτον\nΟ Παναθηναϊκός εξετάζει την περίπτωση του Ντέρικ Γουόλτον για την ενίσχυση της περιφερειακής του γραμμής. Ο Αμερικανός γκαρντ έχει εμπειρία από την Euroleague κι όλα τα στοιχεία που θέλει ο Γιώργος Βόβορας για τη θέση “1”.\nΟ 27χρονος (1.83μ.) γκαρντ αγωνίστηκε το μεγαλύτερο μέρος της φετινής σεζόν στη θυγατρική ομάδων των Πίστονς, ενώ μέτρησε και τρία παιχνίδια με την ομάδα του Ντιτρόιτ στο ΝΒΑ.\nΣτην Euroleague ο Αμερικανός έχει αγωνιστεί συνολικά σε 25 παιχνίδια (Ζαλγκίρις και Βιλερμπάν), έχοντας κατά μέσο όρο 5,1 πόντους, 1,1 ριμπάουντ και 2,4 ασίστ.\nΜένει να φανεί τι θα γίνει στο πράσινο ρόστερ εάν ολοκληρωθεί η μεταγραφή του Ντέρικ Γουόλτον, καθώς είναι πιθανό να αποτελέσει αρελθόν ο Στέφαν Γιόβιτς. Ο Σέρβος ταλαιπωρείται ακόμη από τη θλάση που υπέστη στον τελικό του Final Four του Κυπέλλου κόντρα στον Ολυμπιακό και σύμφωνα με τις εκτιμήσεις δεν θα είναι έτοιμος σε σύντομο χρονικό διάστημα.


T-SHIRTS ΚΟΝΤΟΜΑΝΙΚΑ Υπάρχουν 18 προϊόντα.\nMAMMUT ALNASCA MERINO WOOL ΑΝΤΡΙΚΟ ΜΠΛΟΥΖΑΚΙ\nΕίτε στο βουνό είτε σε ένα γυμναστήριο bouldering, αλλά και στε καθημερινή χρήση το Alnasca T-Shirt Men από κράμα μαλλιού και συνθετικών υλικών παραμένει μαλακό και ελαστικό. Το φυσικό, αντιβακτηριδιακό αποτέλεσμα του μαλλιού θα διατηρήσει σωστά τη θερμοκρασία του σώματος και τις δυσάρεστες οσμές υπό έλεγχο ακόμα και μετά από μέρες γεμάτες δραστηριότητα.\nMAMMUT MASSONE ΜΠΛΟΥΖΑΚΙ ΑΝΤΡΙΚΟ\nΑυτό το T-shirt είναι απλό και όμορφο, συνδιάζει ξεχωριστές εκτυπώσεις με ιδιαίτερα χρώματα για να δημιουργήσετε μία μοναδική εμφάνιση. Το βασικότερο όλων είναι το βιολογικό βαμβάκι που χρησιμοποιείται στην κατασκευή τους χάρην της βιωσιμότητας.\nMAMMUT CRASHIANO ΑΝΤΡΙΚΟ T-SHIRT\nΛειτουργικό μπλουζάκι κατασκευασμένο από εξαιρετικά άνετο γαλλικό ύλικό που φέρει μια αφηρημένη εκτύπωση "Μ" στην πλάτη. Το αντιμικροβιακό σύστημα HeiQ® μειώνει τις δυσάρεστες οσμές.


Τα Συμπληρώματα Διατροφής κάνουν περισσότερο κακό παρά καλό - Γ Παθολογική Κλινική Ερρiκος Ντυνάν Hospital Center\nΤα συμπληρώματα διατροφής αποτελούν μία από τις μεγαλύτερες αγορές σήμερα. Σύμφωνα με δεδομένα από τις ΗΠΑ, το 52% των ενηλίκων χρησιμοποιεί τουλάχιστον 1 συμπλήρωμα διατροφής ενώ το 10% χρησιμοποιεί 4 ή περισσότερα. Οι βιταμίνες και τα μέταλλα είναι τα συμπληρώματα που χρησιμοποιούνται συχνότερα (σε ποσοστά 48% και 39% αντίστοιχα) με σκοπό τη διατήρηση της υγείας και την πρόληψη των χρονίων νόσων.\nΩστόσο, παρά την ευρεία χρήση τους, τα συμπληρώματα βιταμινών και μετάλλων δεν προσφέρουν οφέλη στην πρωτογενή και δευτερογενή πρόληψη των χρονίων νόσων, που δεν σχετίζονται με κάποια διατροφική ανεπάρκεια. Αντιθέτως, αρκετές έρευνες έχουν δείξει ότι η αυξημένη κατανάλωση θρεπτικών ουσιών (όπως η β-καροτίνη, το φυλλικό οξύ, η βιταμίνη Ε ή το σελήνιο) σε μεγαλύτερες ποσότητες από τη ΣΗΠ (Συνιστώμενη Ημερήσια Πρόσληψη) μπορεί να είναι ιδιαίτερα επιβλαβής. Συγκεκριμένα, μπορεί να προκαλέσει αυξημένη θνησιμότητα, καρκίνο ή αιμορραγικό εγκεφαλικό επεισόδιο.\nΥπό το πρίσμα αυτό, πρέπει να εξεταστεί σε ποιες περιπτώσεις ενδείκνυεται η χορήγηση συμπληρωμάτων διατροφής σε υγιείς ενήλικες. Ο γιατρός πρέπει επίσης να ενημερώσει τους ασθενείς του ότι τα συμπληρώματα δεν αποτελούν εναλλακτική της υγιεινής διατροφής και, όταν αυτά χορηγούνται, προσφέρουν λιγότερα οφέλη σε σχέση με αυτά που αυτή προσφέρει.\nΕπιπλέον, οι θρεπτικές ουσίες που προσλαμβάνονται με τη διατροφή απορροφώνται ευκολότερα από τον οργανισμό και προκαλούν λιγότερες ανεπιθύμητες ενέργειες. Η υγιεινή διατροφή προσφέρει θρεπτικές ουσίες σε βιολογικά ιδανικές αναλογίες εν αντιθέσει με τα συμπληρώματα διατροφής που προσφέρουν μεγάλες ποσότητες μία συγκεκριμένης ουσίας. Το γεγονός αυτό έχει επιβεβαιωθεί και από έρευνες οι οποίες έχουν δείξει ότι οι θρεπτικές ουσίες που λαμβάνονται με τη διατροφή προσφέρουν περισσότερα οφέλη σε σχέση με τα συμπληρώματα διατροφής.\nΑν και η χορήγηση συμπληρωμάτων διατροφής στον γενικό πληθυσμό δεν προτείνεται, σε ορισμένα άτομα που δεν μπορούν να λάβουν ικανοποιητική ποσότητα θρεπτικών ουσιών από τη διατροφή, η χορήγηση συμπληρωμάτων μπορεί να προσφέρει οφέλη.\nΣυμπληρώματα διατροφής σε υγιή άτομα ανάλογα με την ηλικία\nΣυμπληρώματα διατροφής σε συγκεκριμένες ομάδες ασθενών\nΟι γυναίκες που σκοπεύουν να μείνουν έγκυες ή βρίσκονται στο πρώτο τρίμηνο της εγκυμοσύνης πρέπει να λαμβάνουν επαρκή ποσότητα φυλλικού οξέος (0.4-0.8 mg/d) καθώς αυτό βοηθά στην πρόληψη των επιπλοκών της κύησης. Το φυλλικό οξύ αποτελεί μία από τις λίγες θρεπτικές ουσίες που απορροφώνται καλύτερα σε μορφή συμπληρώματος. Τα συμπληρώματα πολυβιταμινών και μετάλλων που χορηγούνται κατά την εγκυμοσύνη περιέχουν όλες τις θρεπτικές ουσίες που είναι απαραίτητες κατά την εγκυμοσύνη, όπως το φυλλικό οξύ και η βιταμίνη D. Οι γυναίκες με σιδηροπενική αναιμία πρέπει επίσης να λαμβάνουν σίδηρο αν έχουν χαμηλά επίπεδα αιμοσφαιρίνης ή φερριτίνης. Τα συμπληρώματα ασβεστίου μειώνουν επίσης τον κίνδυνο υπέρτασης της κύησης και προεκλαμψίας.\nΣύμφωνα με τις οδηγίες για τα βρέφη, σε περίπτωση που αυτά θηλάζουν, πρέπει να λαμβάνουν βιταμίνη D (400 IU/d) μετά τη γέννηση και μέχρι να ξεκινήσουν να καταναλώνουν γάλα που περιέχει βιταμίνη D. Πρέπει να λαμβάνουν επίσης σίδηρο (1mg/kg/d) από την ηλικία των 4 μηνών μέχρι την ηλικία των 6 μηνών, οπότε και ξεκινά η κατανάλωση τροφίμων που περιέχουν σίδηρο. Τα βρέφη που τρέφονται με γάλα που περιέχει βιταμίνη D (και σίδηρο) δεν χρειάζεται να λάβουν συμπληρώματα.\nΤα παιδιά μεγαλύτερης ηλικίας, εφόσον κάνουν μία υγιεινή διατροφή δεν χρειάζονται συμπληρώματα πολυβιταμινών ή μετάλλων. Σύμφωνα με πρόσφατες έρευνες, η χορήγηση συμπληρωμάτων με ωμέγα-3 λιπαρά οξέα σε αυτές τις ηλικίες μπορεί να βοηθήσει στην ρπόληψη του αυτισμού ή της διαταραχής ελλειματικής προσοχής και υπερκινητικότητας, ωστόσο χρειάζονται περισσότερες έρευνες προκειμένου να επιβεβαιωθεί αυτό.\nΑναφορικά με τη Βιταμίνη Β12, αρκετοί ενήλικες άνω των 50 ετών δεν μπορούν να απορροφήσουν επαρκείς ποσότητες της βιταμίνης αυτής από τη διατροφή, επομένως χρειάζεται να πάρουν συμπληρώματα διατροφής. Η ΣΗΠ για τη βιταμίνη Β12 είναι 2.4 μg/d. Οι ασθενείς με κακοήθη αναιμία χρειάζονται μεγαλύτερες δόσεις της συγκεκριμένης βιταμίνης.\nΗ ΣΗΠ της βιταμίνης D για τη διατήρηση της υγείας των οστών είναι τα 600 IU/d για τους ενήλικες έως 70 ετών και τα 800 IU/d για τους ενήλικες άνω των 70 ετών. Οι δόσεις αυτές, ωστόσο, μπορεί να παρουσιάζουν διαφοροποιήσεις καθώς η ποσότητα που προσφέρει οφέλη δεν είναι η ίδια για όλους τους ασθενείς. Η ιδανική ποσότητα βιταμίνης D αποτελεί σήμερα αντικείμενο αρκετών ερευνών.\nΓια τους άντρες 51-70 ετών η ΣΗΠ ασβεστίου είναι τα 1000 mg/d. Η αντίστοιχη ποσότητα για τις γυναίκες της ηλικίας αυτής και όλους τους ενήλικες άνω των 70 ετών είναι τα 1200 mg/d. Προσφάτως, ορισμένες έρευνες έδειξαν ότι τα συμπληρώματα ασβεστίου μπορεί να αυξήσουν τον κίνδυνο νεφρολιθίασης και καρδιαγγειακής νόσου, επομένως, είναι προτιμότερο η πρόσληψη του ασβεστίου να γίνεται από τη διατροφή. Συμπληρώματα πρέπει να χορηγούνται μόνο όταν αυτό δεν είναι δυνατό. Μία πρόσφατη έρευνα έδειξε ότι η χορήγηση συμπληρώματος διατροφής με μέτρια δόση ασβεστίου (<1000 mg/d) και βιταμίνης D (>800 IU/d) μειώνει τον κίνδυνο καταγμάτων και απώλειας οστικής πυκνότητας σε μετεμμηνοπαυσιακές γυναίκες ηλικίας άνω των 65 ετών.\nΟι υγιείς ενήλικες δεν χρειάζεται να λαμβάνουν συμπληρώματα διατροφής. Μία έρευνα που διεξήχθη στις ΗΠΑ και περιελάμβανε άντρες εθελοντές, έδειξε ότι τα συμπληρώματα πολυβιταμινών και μετάλλων μειώνουν ελαφρώς τον κίνδυνο καρκίνου. Το αποτέλεσμα αυτό, ωστόσο, χρειάζεται επιβεβαίωση από μεγαλύτερης κλίμακας έρευνες.\nΟ γιατρός κατά τη συνταγογράφηση φαρμάκων στον ασθενή, πρέπει πάντοτε να τον ρωτάει αν λαμβάνει συμπληρώματα διατροφής. Τα τελευταία μπορεί να αλληλεπιδράσουν με αρκετά φάρμακα. Για παράδειγμα, η βιταμίνη Κ σε μορφή συμπληρώματος, μπορεί να μειώσει την αποτελεσματικότητα της βαρφαρίνης, ενώ η βιοτίνη (βιταμίνη Κ) μπορεί να επηρεάσει την ακρίβεια της καρδιακής τροπονίνης και άλλων εργαστηριακών εξετάσεων.\nΓια οποιαδήποτε απορία έχετε σχετικά με τη λήψη συμπληρωμάτων διατροφής απευθυνθείτε στον γιατρό σας. Αυτός είναι υπεύθυνος να σας καθοδηγήσει ποια και πότε πρέπει να παίρνετε.\nΠαρακάτω αναφέρονται συνοπτικά όλες οι οδηγίες για τα συμπληρώματα βιταμινών και μετάλλων\nΕγκυυμοσύνη: Φυλλικό οξύ, βιταμίνες της εγκυμοσύνης\nΒρέφη και Παιδιά: Για παιδιά που θηλάζουν, βιταμίνη D μέχρι τη διακοπή του θηλασμού και σίδηρο στις ηλικίες 4-6 μηνών\nΜεσήλικες και Ηλικιωμένοι: Σε ορισμένους η χορήγηση βιταμίνης Β12, βιταμίνης D και ασβεστίου μπορεί να προσφέρει οφέλη\nΠαθήσεις που επηρεάζουν την απορρόφηση θρεπτικών στοιχείων ή το μεταβολισμό\nΒαριατρική επέμβαση: λιποδιαλυτές βιταμίνες, βιταμίνες Β, σίδηρος, ασβέστιο, ψευδάργυρος, χαλκός, πολυβιταμίνες, μέταλλα\nΚακοήθης αναιμία: Βιταμίνη Β12\nΝόσος του Crohn, άλλη φλεγμονώδης νόσος του εντέρου, κοιλιοκάκη: σίδηρος, βιταμίνες Β, βιταμίνη D, ψευδάργυρος, μαγνήσιο\nΟστεοπόρωση ή άλλες διαταραχές των οστών: Βιταμίνη D, ασβέστιο, μαγνήσιο\nΗλικιακή εκφύλιση της ωχράς κηλίδας: ειδικές αντιοξειδωτικές βιταμίνες, ψευδάργυρος, χαλκός\nΦάρμακα (χρόνια χρήση)\nΑναστολείς αντλίας πρωτονίων: βιταμίνη Β12, ασβέστιο, μαγνήσιο\nΜετφορμίνη: βιταμίνη Β12\nΠεριορισμένη διατροφή: πολυβιταμίνες, μέταλλα, βιταμίνη Β12, ασβέστιο, βιταμίνη D, μαγνήσιο\nπρόληψη χρονίων νόσων


Η Φωτεινή Βελεσιώτου στη Μονή Λαζαριστών! - MusicCorner.gr\nΑρχική ΝΕΑ ΝΕΑ (GR) Η Φωτεινή Βελεσιώτου στη Μονή Λαζαριστών!\nΗ Φωτεινή Βελεσιώτου στη Μονή Λαζαριστών!\nΗ Φωτεινή Βελεσιώτου έχοντας στις αποσκευές της μια πετυχημένη χειμερινή σεζόν με πολλές με πολλές sold out εμφανίσεις στην Αθήνα, στην επαρχία, συνεχίζει τα μουσικά ταξίδια της ανά την Ελλάδα αυτό το καλοκαίρι συναντώντας φίλους και συνταξιδιώτες των μουσικών της επιλογών. Σεμνή αλλά ουσιαστικά παρούσα, ανιχνεύει με τον δικό της τρόπο και μελετά αθόρυβα κάθε μουσικό ρεύμα, σύγχρονο ή κλασσικό, δίνοντας τον δικό της τόνο σε κάθε ερμηνεία της.\nΣε κάθε συναυλία της θα μας τραγουδήσει όλα αυτά που χρόνια τώρα την έχουν μαγέψει, σε ένα αληθινό ταξίδι στους δρόμους των τραγουδιών που όλοι αγαπάμε, έξω από τα δεσμευτικά όρια ενός κλασικού μουσικού προγράμματος. Η προσωπική της δισκογραφία συνδυάζεται με γνωστά τραγούδια μεγάλων συνθετών από που έχουν σημαδέψει το ελληνικό τραγούδι στο σύνολό του.\nΜαζί της ο νέος ταλαντούχος τραγουδιστής Σωτήρης Μπαλλάς που με τις ερμηνείες του καταφέρνει να πείσει οτι τα επόμενα χρόνια μπορούμε να περιμένουμε πολλά πράγματα από τον ίδιο στον χώρο του καλού ελληνικού τραγουδιού.\nΜαζί τους επί σκηνής οι εξαιρετικοί μουσικοί:\nΝίκος Παπαναστασίου: Διεύθυνση ορχήστρας, Πιάνο, ακορντεόν,\nΔημήτρης Χριστοδουλόπουλος: κιθάρα,\nΓιώργος Καραµφίλλης: µπουζούκι,\n∆ιονύσης Μακρής: κοντραµπάσο,\nΘωµάς Κωστούλας: τύµπανα,\nΓιάννης Οικονοµίδης: τροµπέτα, φλικόρνο.\nΕπίσης τιμητική συμμετοχή απο το Σύνολο Τρίχορδων Μπουζουκιών του Τμήματος Μουσικής Επιστήμης & Τέχνης του Πανεπιστημίου Μακεδονίας. Παίζουν οι φοιτητές: Θέμης Παπαμηνάς, Άγγελος Τσιαλμίδης και Χρήστος Τυρπάνης. Υπεύθυνοι διδάσκοντες: Λευτέρης Τσικουρίδης & Γιώργος Καραμφίλλης\nΠροπώληση, ανέργων: 10€\nΤαμείο: 12€, Φοιτητικο: 6€\nΣημεία Προπώλησης: Σάρωθρον – Καφέ Διώροφο (Καλαμαριά), Stereodisc, Harry’s Spot (Σβώλου), Εκδοτήρια Μονης Λαζαριστων\nΗλεκτρονικά στο www.viva.gr και σε όλα τα φυσικά σημεία πώλησης Viva: Public, Seven Spot , Media Markt, Reload


Αρχική σελίδαΑπαγορεύει εκλογές η Τρόικα!\nAntikry Τρίτη, Δεκεμβρίου 28, 2010\nΑΝΕΠΙΣΗΜΑ μεν, αλλά χωρίς να αφήνουν περιθώρια ελιγμών στην ελληνική κυβέρνηση, ενδιάμεσοι παράγοντες της Τρόικας ειδοποίησαν με σαφή τρόπο το Μέγαρο Μαξίμου και τον υπουργό Οικονομικών κ. Παπακωνσταντίνου, ότι η Ελλάδα δεν πρέπει και δεν μπορεί να πάει σε εκλογές τον Απρίλη, όπως συζητείται ευρύτατα εντός της κυβέρνησης.\nΗ Τρόικα κινητοποιήθηκε γτνωρίζοντας τις προθέσεις του Έλληνα πρωθυπουργού να αντιμετωπίσει με πρόωρες εκλογές την αναμενόμενη έκρηξη κοινωνικής οργής για τα μέτρα που θα ληφθούν τους πρώτους μήνες του 2011.\nΤο βασικό εργαλείο πίεσης της Τρόικας είναι η 4η δόση του δανείου προς την Ελλάδα, που απειλεί να μην εγκρίνει εάν ο πρωθυπουργός προχωρήσει στην προκήρυξη των εκλογών.\nΚορυφαίος υπουργός της κυβέρνησης που ρωτήθηκε για την αντίδραση του πρωθυπουργού σε αυτές τις πιέσεις για μη εκλογές το 2011, απάντησε χαρακτηριστικά ότι ο κ. Παπανδρέου έχει φτάσει στα όριά του και είναι έτοιμος να κάνει τη μεγάλη ανατροπή.\nτου Κώστα Χαρδαβέλλα στο newsBOMB


Λουκέτο σε ινδική εταιρεία ταξί λόγω βιασμού | Η ΚΑΘΗΜΕΡΙΝΗ\nΙνδοί φοιτητές διαδηλώνουν υπέρ της ασφάλειας των γυναικών στην Μπανγκαλόρ της Ινδίας. Ο βιασμός μιας γυναίκας οδήγησε στην απαγόρευση της εταιρείας Uber.\n09.12.2014 • 11:45\nΟι αρχές της ινδικής πρωτεύουσας απαγόρευσαν τη λειτουργία της διεθνούς εταιρείας ταξί Uber επειδή, όπως έγινε γνωστό, ένας από τους αυτοκινητιστές της βίασε μία γυναίκα επιβάτιδα. Σύμφωνα με το υπουργείο Μεταφορών της Ινδίας η εταιρεία τοποθετήθηκε στη «μαύρη λίστα» επειδή παραπλανά τους πελάτες της. Η 26χρονη γυναίκα -θύμα της επίθεσης- χρησιμοποίησε την εφαρμογή για κινητό τηλέφωνο προκειμένου να βρει ταξί για να πάει στο σπίτι της. Ο οδηγός, ο οποίος συνελήφθη και κρατείται, όμως, την οδήγησε σε μία απομονωμένη περιοχή όπου τη βίασε. Ο οδηγός οδηγήθηκε στο δικαστήριο και ο συγκεντρωμένος κόσμος προσπάθησε να τον λιντσάρει αλλά η αστυνομία κατάφερε να τον διασώσει βάζοντας τον άμεσα στο αστυνομικό λεωφορείο που περίμενε με αναμμένες τις μηχανές.\nΠολλοί είναι αυτοί που κατηγορούν την Uber, η οποία γνωρίζει μεγάλη επιτυχία στην Ινδία, ότι δεν υποβάλει σε αρκετούς ελέγχους τους οδηγούς της θέτοντας έτσι σε κίνδυνο την ασφάλεια του επιβατικού κοινού.\nΜετά την απαγόρευση λειτουργίας της εταιρείας από το ινδικό υπουργείο Μεταφορών, θα επιβάλλονται αυστηρά πρόστιμα στους αυτοκινητιστές της εταιρείας που θα προσπαθήσουν να εργαστούν, χωρίς να αποκλείεται οι αρχές να προχωρήσουν και σε κατάσχεση του οχήματος. Η εταιρεία, ωστόσο, εξακολουθεί να κλείνει διαδρομές μέσω της εφαρμογής της, ενώ παραμένει άγνωστο πώς θα εφαρμοστεί η απαγόρευση, αφού τα αυτοκίνητα της εταιρείας δεν έχουν κανένα διακριτικό. Πριν από την ανακοίνωση του υπουργείου Μεταφορών, η Uber είχε χαρακτηρίσει «τρομακτικό» το συμβάν και είχε δεσμευθεί να κάνει οτιδήποτε μπορούσε προκειμένου να οδηγηθεί ο υπαίτιος ενώπιον της δικαιοσύνης. Ο διευθύνων σύμβουλος της εταιρείας Τράβις Κιλάνικ δήλωσε ότι «η Uber θα συνεργαστεί με την ινδική κυβέρνηση προκειμένου να διενεργεί ελέγχους στους οδηγούς της».\n«Οχι» από την Ολλανδία\nΤην ίδια στιγμή και ενώ το μέλλον της εταιρείας φαντάζει δυσοίωνο στην Ινδία, στην Ολλανδία το δικαστήριο απαγόρευσε στην υπηρεσία UberPOP να λαμβάνει μισθώσεις διαμέσω της δημοφιλούς εφαρμογής της για κινητά τηλέφωνα, ενώ απείλησε με την επιβολή χρηματικών προστίμων που θα προσεγγίσουν τις 100.000 ευρώ. Η υπηρεσία UberPOP, της εταιρείας Uber, επιτρέπει σε μη επαγγελματίες αυτοκινητιστές να εκτελούν διαδρομές με τα ιδιωτικά τους αυτοκίνητα και μάλιστα στο μισό κόστος της ίδιας διαδρομής με κανονικό ταξί. «Οι οδηγοί που μεταφέρουν επιβάτες χωρίς να διαθέτουν τη σχετική άδεια παραβιάζουν τον νόμο» αναφέρει η απόφαση του δικαστηρίου Εμπορίου και Βιομηχανίας της Χάγης. Στην εταιρεία μπορεί να επιβληθεί πρόστιμο μέχρι εκατό χιλιάδες ευρώ, ενώ στους οδηγούς μπορεί να επιβληθούν πρόστιμα από δέκα χιλιάδες έως σαράντα χιλιάδες ευρώ εφόσον εξακολουθήσουν να εργάζονται. Αυτή τη φορά η Uber αντέδρασε δυναμικά, αρνούμενη να πειθαρχήσει στη δικαστική απόφαση.\nΑρχικά η εταιρεία προσέφερε πιλοτικά τη συγκεκριμένη υπηρεσία στο Αμστερνταμ μεταξύ Ιουλίου και Σεπτεμβρίου, ενώ προσέφερε την υπηρεσία UberPOP σε Χάγη και Ρότερνταμ. Τον Οκτώβριο συνελήφθησαν πολλοί οδηγοί και τους επιβλήθηκαν υψηλά χρηματικά πρόστιμα μέχρι 1.500 ευρώ. Τέλος, αξίζει να σημειωθεί, ότι η Uber εξαπλώθηκε με την ταχύτητα του φωτός μετά την ίδρυσή της το 2009 και σήμερα κάνει αισθητή την παρουσία της σε 200 πόλεις 45 κρατών.